text:
Kon mi por editá un artíkulo? [ editá fuente ] Wikipedia ta un 'wiki'. Esei ta nifiká ku kualke hende por editá e kontenido di un artíkulo ku no ta protehá, i por laga kambionan na e artíkulo sali riba e página mes ora.
Pa
editá un artíkulo den Wikipedia ta fásil. Simplemente klek riba "edit" ariba pa editá henter e artíkulo, òf na man drechi di e sekshon pa editá e sekshon so. Tur dos opshon ta habri un página nobo unda bo por editá e kontenido di e artíkulo. Mas abou den e página bo ta haña algu ku yama "Summary" (resúmen). Einan ta skirbi den breve, preferibel ku algun palabra so, kiko e artíkulo ta trata. E resúmen aki ta opshonal.
Despues ku bo kaba di editá e artíkulo, bo por warda tur kambio, mira kon e artíkulo lo parse despues, òf mira kiko a kambia. Esaki ta ku e botonnan
Save page, Show preview i Show changes, respektivamente. Si bo klek "Show preview" i bo ta kontentu ku loke bo a kambia, bo por klek "Save page". Si bo no ta kontentu i bo ke kanselá tur kambio, bo por sali via Cancel.
Si ta algu chikitu bo ta kambiando, bo por selekshoná
"This is a minor edit". Esaki por ta pa ora bo ta kambia algun eror gramatikal òf den ortografia.
Riba e página kaminda bo por editá artíkulo, tin un sèt di boton ku ta yuda bo kambia e aparensia di e teksto òf agregá mas kos.
Di man robes pa drechi, e botonnan aki ta:
hasi un palabra
vèt hasi un palabra
italiko buta un link interno (link den Wikipedia mes)
Papiamentu Wikpedia buta un link eksterno (link pafo di Wikipedia)
Curaçao.com buta un imágen
buta un zonido
buta fórmula matemátiko
1
−
e
2
{\displaystyle {\sqrt {1-e^{2}}}}
ignorá e areglamentu (formatting) di Wikipedia
buta bo firma, fecha i ora > --
Ghettocash 15:54, 5 March 2006 (UTC) buta un liña horizontal
Resultado di loke bo ta tek
Loke ku bo ta tek
Kuminsá bo sekshonnan asin'aki:
Sekshon nobo
Subsekshon
Sub-subsekshon
Kuminsá ku un di dos nivel di
heading ( ==); no usa promé nivel di heading (=). No bula nivel (por ehèmpel, di dos nivel siguí pa di kuater nivel).
==Sekshon nobo==
===Subsekshon===
====Sub-subsekshon====
Si bo kuminsá skibi riba un liña nobo e no tin niun efekto riba e lay-out.
Kemen bo por sigui skibi normal.
Pero si bo bula un liña, anto kuminsá skibi e ora ei bo ta kuminsá párafo nobo.
Si bo kuminsá
skibi riba un liña nobo
e no tin niun efekto riba e layout.
Kemen bo por sigui skibi normal.
Pero si bo bula un liña, anto kuminsá
skibi e ora ei bo ta kuminsá párafo nobo.
Bo por kibra un liña
sin kuminsá un párafo nobo.
Ora bo skibi   bo ta kibra e liña anto kuminsá riba un liña nobo.
Por fabor no uz'é hopi, anto uz'é ku kuidou.
Bo por kibra un liña
sin kuminsa un párafo nobo.
Ta fasil pa traha un lista:
Kuminsa tur liña nobo ku un strea.
Mas strea ta nifika un nivel mas abou.
Si bo kuminsa skibi riba un
liña nobo, esei ta nifika ku e lista a kaba.
Un liña nobo ta kuminsa un lista nobo.
* Ta fasil pa traha un lista:
** Kuminsa tur liña nobo ku un strea.
*** Mas strea ta nifika un nivel mas abou.
**** Si bo kuminsa skibi riba un
liña nobo, esei ta nifika ku e lista a kaba.
* Un liña nobo ta kuminsa un lista nobo.
Lista numera tambe ta bon
organisá
fasil pa lesa
hopi fasil
# Lista numera tambe ta bon
## organisá
## fasil pa lesa
### hopi fasil
Lista di definishon
lista ku definishon
opheto
definishon di e opheto
un otro opheto
un otro definishon di e otro opheto
Kuminsa ku un punto i kòma. Siguintemente bo ta skibi e opheto i despues dos punto sigui pa e definishon
; Lista di definishon : lista ku definishon
; opheto : definishon di e opheto
; un otro opheto
: un otro definishon di e otro opheto
Bo por traha un lista mesklá tambe
i hinke den otro
asina'ki
mi por meskla e lista di definishon tambe?
si!
kon?
mesun fasil ku bo por konta
* Bo por traha un lista mesklá tambe
*# i hinke den otro
*#* asina'ki
*#*; mi por meskla e lista di definishon tambe?
*#*: si!
*#*; kon?
*#*: mesun fasil ku bo por konta
*#*:* 1
*#*:* 2
*#*:* 3
Dos punto ta buta e liña bai aden.
Un liña nobo ta kuminsa un paragraf nobo.
: Dos punto ta buta e liña bai aden.
Un liña nobo ta kuminsa un paragraf nobo.
Ora mester separa un pida teksto
E komando di
blockquote ta manda e
teksto mei mei, tambe e ta laga e margin rèks
i e margin links bai aden.
Esaki ta útil ora bo ke sita bida teksto.

E komando di '''blockquote''' ta manda e
teksto mei mei, tambe e ta laga e margin rèks
i e margin links bai aden.

(Wak e fórmula na rèks):
Eskaki ta útil pa:
buta teksto areglá kaba;
deskripshonnan algoritmiko;
kódigo fuente di programa;
arte di ASCII; strukturanan di kímiko; ATVERTENSIA: Si bo hasié hanchu, bo ta forsa henter e página pa bira hanchu anto hasié mas difísil pa lesa. Espesialmente pa hende ku resolushon abou. Nunka no kuminsá un liña normal ku un espasio dilanti.
SI un liña ta kuminsá ku un espasio ANTO
e ora ei e ta
wòrdu areglá
mané ba tek e.
Teksto mei mei
Texto mei mei


c: text/html

text:
31 di mei, 2019 ta Dia Internashonal Anti Tabako. Nos ta para ketu na e echo ku tabako i nikotina ta kousa hopi daño i morto prematuro. Tabako ta mata mas di 8 mion hende na mundu tur aña, inkluso 1,2 mion no-humadó ku ta inhalá huma i nikotina di otro hende. Tras di e sifranan aki tin hopi sufrimentu, tristesa den kasnan di famia, apsentismo na trabou i gastunan haltu di kuido médiko.
Mi ta kontentu ku algun aña pasá komo Miembro di Parlamento mi a introdusí un lei kontra humamentu den lugánan será ku e meta pa protehá e no-humadó. Por sierto un di e poko leinan aprobá unánimamente. E lucha no a kaba. Nos mester di mas regulashon manera etikèt obligatorio pa atvertí pa peliger di morto di produktonan di tabako i nikotina. Tambe mester introdusí edat mínimo pa kumpradó di e produktonan aki. Mi a laga legislashon atras pa edat mínimo i etikèt na 2016, pero te ainda no a tuma akshon.
Mas urgente ta regulá produktonan nobo ku ta introdusí nikotina den kurpa humano. Ta trata aki di ‘vaping’ (sigaria elektróniko). ‘Vaping’ no ta humamentu pues no e no ta den e lei pa protehá e no-humadó. Tampoko e tempu ei tabata tin sifranan definitivo kon malu ‘vaping’ di nikotina ta. Awe ta probá ku: nikotina sea via ‘vaping’ òf sigaria konvenshonal ta malu pa salú pasombra e ta kousa malesa króniko. Sigaria elektróniko ku ta kontené nikotina i sigaria konvenshonal ta mesun adiktivo. ‘Vaping’ ta keda merkadiá na hóbennan komo algu ‘super cool’ i esaki lo sòru pa hinter un generashon nobo bira adikto na nikotina. Rason sufisiente pa polítika, sektor di kuido i instanshanan pa prevení kanser bini huntu pa atendé ku e frontera nobo di adikshon na nikotina.
Willemstad, Kòrsou.

robotstxt: allowed

filter: keep


text:
A.T.A. A LANSA CAMPAÑA EXITOSO DEDICA NA E MERCADO DI MERCA
PROMOCION DI ‘WORKATION NA ARUBA’ HAYANDO HOPI REACCION POSITIVO
ORANJESTAD – Cu e ultimo desaroyonan pa loke ta trata e pandemia mundial di COVID-19, por ripara cu – manera ta posibel y cu tin e oportunidad presente- hopi persona ta trahando for di cas. Oficina di Turismo A.T.A. a mira oportunidad pa esnan cu ta desea pa bishita nos destinacion y sigui traha for di nos isla pa un periodo mas largo y asina disfruta di nos isla mientras cu nan ta continuando cu nan trabou for di un distancia. Esaki riba su turno lo crea entrada pa nos negoshinan local y pa nos economia mientras cu e bishitante ta trahando. Di acuerdo cu e staff y team di mercadeo di A.T.A., e departamento A.C.B. (Aruba Convention Bureau) ta lidera e proyecto aki cu promocionnan pa medio di nan ‘business-to-business’ (B2B) database, pero alabez door di otro canalnan di mercadeo pa asina yega na e bishitantenan interesa den un workation na Aruba.
Actualmente e workation su promocion ta wordo mercadea na e mercado di Merca. Bishitantenan cu ta interesa por keda Aruba te cu un maximo di 90 dia y den futuro lo spera di por ofrece estadianan mas largo. Ta trahando riba esaki cu autoridadnan concerni.
Intencion di e promocion aki ta pa ofrece paketenan atractivo pa un estadia prolonga den tres tipo di acomodacion cual ta:
Hotel
Hotelnan cu cushina manera timeshare
Otro acomodacionnan manera condo’s y casnan yama ‘vacation rental villas’
Desde cu e promocion aki a wordo lansa por bisa cu el a haya hopi bon acohida den e mercado di Merca unda hasta famianan ta mira un oportunidad pa sali for di nan pais y bishita nos isla pa un tempo prolonga. Mester mencionan cu e bishitante Mericano ta pasa door di diferente protocol prome cu nan por bishita nos isla pero cu tur ta bisa cu e ta ‘bale la pena’ pasobra –apesar di e reto pa cu loke e pandemia di COVID-19 ta trece cu ne, nan ta sinti nan mes sigur na Aruba.
Mescos cu otro destinacionnan, nos isla ta pasando den momentonan di reto pa loke ta trata e pandemia aki. Ta importante pa nos tur sigui e protocolnan manera stipula door di diferente instancianan. Hunto nos lo vence y nos isla su economia y su turismo lo sigui florece.


text:
Seroe Blanco, #55. Dialuna mainta trempan algo prome cu 8’or, ta tuma lugar un atraco arma riba e trahador di Nature’s Discount na Seroe Blanco.
Central di polis ta ricibi un yamada for di Natures Discount, den cual un dama bou yoramento ta bisa nan, cu nan tin arma na su cabes, mesora ta manda varios unidad na e sitio.
Na yegada di e prome patruya nan ta nota cu e porta patras tabata habri, pero no tabata sigur si e atracadornan lo por tabata paden ainda. Despues di un rato un dama hoben ta sali bou yoramento y ta splica polis cu ela yega mainta pa habri e negoshi y ela wordo sopresa pa dos homber habla spaño, ambos homber tabata tin un revolver den nan man y a pone esaki na su cabes. Nan lo a bay cu e caha di placa cu e dama tabata tin cune y despues nan a bay paden y aparentemente lo a bay cu 6 saco di placa di bentanan cu lo tabatin den un kluis.
Segun e dama victima ta trata di dos homber bruin flaco largo mas o menos 1.80 y nan lo tabata aparentemente na pia, e victima no por a mira cua direccion nan a cana bay pa motibo cu nan lo a menas’e di tire si e wak den cua direccion nan lo bay.
E dama tabata hopi spanta, mesora e polisnan na e sitio a pidi pa presencia di Slachtofferhulp y tambe di Atraco team. Despues di un rato a pidi pa presencia di un ambulance paso e victima di atraco a bira malo.
E Atraco #55 aki ta den man di recherchenan pa mas investigacion.


text:
Tur aña ta tene apertura di aña academico
ORANJESTAD, Aruba: Universidad di Aruba tabatin apertura di e aña academico y Minister di Enseñansa Michelle Hooyboer-Winklaar tabata presente na esaki. Ta un custumber cu ta tene un apertura di e aña academico na Universidad di Aruba y ta haci esaki tur aña riba e di dos diabierna di luna.
E apertura tabata uno special y pe mandatario esaki tabata un honor di por a comparti algun palabra cu e invitadonan. Specialmente esaki tabata e ultimo biaha cu Minister Michelle Hooyboer-Winklaar lo dirigi palabra na un ocasion asina aki. E momento aki pa e mandatario tabata uno yena cu hopi emocion y di otro banda e ta sinti su mes sumamente orguyoso di a forma parti di diferente proyecto conhuntamente cu Universidad di Aruba.
El a mira e progreso cu tabatin den e ultimo 4 aña. “Mi ta desea tur studiante, tur docente, henter staf di universidad un aña exitoso”. Tambe cu por mira cu e progreso pa Universidad di Aruba sigui.


text:
Den presencia di dignitarionan, invitadonan, alumnonan, maestronan di scol y su famia Xander Bogaerts a desvela e nomber nobo di Commandeur Pier Boer School cu ta hiba su nomber Scol Basico Xander Bogaerts.
Xander Boogaerts tabata alumno di Commandeur Pieter Boer School y a keda masha emociona cu e homenahe ricibi y a agradeci e scol tur persona cu a apoye pa logra su meta. Den su speech tambe e ta conseha e alumnonan pa lucha pa nan soño pa e por bira realidad. E la conseha e muchanan desde di chikito scoge kico bo kier bira den futuro. Desde cu Xander tabata chikito e tabata kier a bira maesro di scol of pelotero. Ademas ta importante pa pone atencion ken ta bo amigonan, p’asina bo no desvia di bo meta.
Durante varios discurso su exmaestronan a describi Xander como un alumno ehemplar, bon deportista, alegre y cu bon manera. Awor como pelotero profesional e ta un berdadero rolemodel pa nos muchanan, como tambe pa nos comunidad.
Minister di Enseñansa, Ciencia y Desaroyo Sostenibel, dr. Rudy Lampe a hiba un discurso den cua e la gradici e muchanan pa nan atencion y disciplina y na e team cu e organisa e evento. Minister a referi na e hecho cu despues di 75 aña e momento a yega pa duna honor hustifica na un yiu di tera cu ta un ehempel y fuente di inspiracion y motivacion pa nos muchanan cu por logra metanan grandi den vida, como tambe pa e docentenan cu cada mainta ta yega na pia di trabao y sa di lo por 'nifica un diferencia den bida di e ser humano pa por realisa su soñonan y bira exitoso den bida.
Minister Lampe a referi na un poesia di e dramaturgo y poeta Aleman Bernholt Breght
"Ora un hende haci bondad durante 10 aña, nos ta yame bon hende. Si e persona ey haci bondad durante 30 aña, nos ta yame hopi bon hende. Si e persona a haci bondad durante henter su bida, nos ta bisa cu e persona ey a bira indispensabel pa humanidad."
Pesey ta importante pa un persona manera Xander sigui ta y keda un ehempel pa nos muchanan y asina ta un rolmodel indispensabel den e memoria colectivo di pueblo di Aruba.
Minister Lampe a lesa e ministeriele beschikking cu ta honra e cambio di nomber di e scol pa *Scol Basico Xander Bogaerts*.


text:
E fòntein di Renaissance Curaçao Resort ta bèk den funshon
E fòntein di Renaissance Curaçao Resort ta bèk den funshon
WILLEMSTAD – Aprel 2017 – E fòntein ta operashonal atrobe! Esaki sigur ta un bon notisia pa tur ku ta frekuentá Renaissance Curaçao Resort & Mall of Carnaval Casino. Pa algun luna e tabata for di servisio; awor e ta bèk den funshon i klá pa e selebrashon dia 27 di aprel próksimo. Ademas, awor e fòntein ta iluminá ku lus di koló kreando un esfera masha bunita parti anochi. Manera ta kustumber Renaissance Curaçao Resort lo selebrá Dia di Rei tur afó! Hasi un paseo di kompra e fin di siman aki na Renaissance Curaçao Resort & Mall òf Rif Fort i atmirá e fòntein den tur su splendor. E fòntein ta un fuente di alegria sigur pa chikitunan!


text:
Spesialmentepa doño di Empresa Chikí Hulandes:
MM Culinair ta organisá di eksperensia pa Curaçao. Durante di e biahe aki kada partisipante por sera konosí ku e parti kulinario di e isla Karibense. Un parti di e biahe ta pa kompartí konosementu entre e diferente kompanianan. Durante e biahe aki lo tin planiá algun bishita pa di un forma formal i a base di ‘match-making’ sera konosí ku empresarionan di Curaçao, tambe esnan ku ta Hulandes Europeo. Ademas nos ke laga bo sera konosí ku otro empresarionan potensial di Empresa Chikí na Curaçao.
Otro partinan:
- trese parti ophetivo di Curaçao bou di atenshon
- sera konosí ku Curaçao i empresarionan di Curaçao
- ‘matching’ personal ku empresarionan di Curaçao pa realisá kooperashon.
- desaroyá abilidat komo empresario.
E biahe lo kulminá ku un bishita na Curaçao Culinair.
Pa mas informashon, manda un e-mail pa marchien@curacaoculinair.com òf yama na +31-613 473 251.
The trade mission in the Antilliaans Dagblad.
Getting acquainted with Curaçao and Curaçao entrepreneurs.
During the official opening of Curaçao Culinair with Dhr. Ruggenaath and the trade mission.
Personal matchmaking with potential partners.


text:
E salimentu di Merka for di e Iran Deal, esta akuerdo nuklear ku Iran (e Akuerdo) ta un prekupashon mundial. Tantu aliadonan Oropeo di Merka komo Rusia i China ku tambe ta forma parti di e Akuerdo, ta indigná. Mayoria eksperto ta bisa ku e paso Merikano ta habri kaminda pa Iran desaroyá arma nuklear i kousa peliger mundial. Pakiko lo ta asina?
1. Kon a yega na e akuerdo?
Na 2002 a sospechá ku Iran tin fasilidatnan nuklear lokual a keda konfirmá pa Nashonnan Uní (UN). Iran a insistí ku su programa nuklear tabata pasífiko, mientras komunidat internashonal tabata kombensí ku esaki no tabata e kaso. Iran a kontinuá ku e programa i na 2006 UN, sigí pa Merka i EU a imponé sanshon riba e sektor finansiero i petrolero Iraní i tambe benta di arma pa Iran. Sanshonnan a hasi daño konsiderabel na ekonomia di Iran. Konsekuentemente Iran a bai mesa pa negoshá un akuerdo. Un akuerdo ku ta limitá Iran su kapasidat di produsí bòm nuklear a kambio di eliminashon di sanshon.
2. Ken a firma e Akuerdo?
Esaki no ta un akuerdo entre Merka i Iran solamente. E Akuerdo a keda firmá na 2015 pa Alemania, China, Fransia, Iran, Merka, Reino Uní, Rusia i Union Ropeo na nòmber di su miembronan.
3. Kiko e akuerdo ta kome i bebe?
Konforme e Akuerdo, Iran ta redusí na mitar sierto di su mashinnan esensial den e proseso (e.o. enrikesé plutonio i uranio) pa traha bòm nuklear. E redukshon ta di tal índole ku Iran no por traha un bòm. Esaki pa un periodo di 15 aña. Tambe e Akuerdo ta duna un komishon spesialisá di e paisnan firmante i UN e derechi pa supervisá e akshonnan di Iran i determiná ku tur hende ta mantené su mes na e Akuerdo. A kambio di esaki a kita sanshon kontra Iran riba e sektor petrolero finansiero i komersial. Firmantenan a duna di konosé for di un prinsipio ku e Akuerdo ta kana bon i ku no tabatin nigun fayo di Iran.
4. Ken no ta apoyá e akuerdo?
Mayoria pais na mundu inkluso Vatikano i enemigu grandi di Iran, Saudi Arabia, ta sostené e Akuerdo pasombra den pensamentu general e Akuerdo lo kondusí na pas. No ta tur hende ta pensa meskos. Israel ta kombensí ku e Akuerdo hustamente ta segurá ku Iran ta traha bòm nuklear. Merka su aktual presidente, Trump, ta haña ku e Akuerdo ta suak i ku e presidente anterior, Obama, a hasi un mal trabou. Na último momentu Trump a haña bishita di Hefe di Estado Fransés, Hefe di Gobièrnu Aleman i Minister Britániko di Relashonnan Eksterior pa kombens’é ku si e no ta haña ku e Akuerdo ta bai leu sufisiente, por drech’é. E esfuersonan di Merka su aliadonan no a kristalisá. Siman pasá Merka a anunsiá ku e ta kibra ku e Akuerdo.
5. Kiko awor ku Merka a sali?
Tin hopi insertidumbre kiko lo pasa awor ku Marka a bandoná e Akuerdo. E salida di Merka probablemente ta enserá ku Merka lo pone Iran riba lista di pais terorista i lo bolbe imponé sanshon. Pregunta ta kiko Oropa ku si ta den e Akuerdo, lo hasi. Nan lo laga nan aliado Merka kai i sigui hasi negoshi ku Iran? Merka den kaso ku Oropa kontinuá hasi negoshi ku Iran, lo penalisá Oropa? Iran tambe lo sali for di e Akuerdo i bolbe traha riba su armanan nuklear? E gruponan ekstremo di Iran lo sigi sostené e gobièrnu moderá Iraní ku a firma e Akuerdo? Gruponan armá manera Democratic Party of Iranian Kurdistan lo (bolbe) kue arma i destabilisá hinter e region (inkluso Turkia, Siria i Irak ku tambe tin poblashon Kurdo ku ta lucha pa nan mes estado independiente)? Tambe e askhon di Merka por tin konsekuensia pa e península di Korea i hinter Asia. Otro luna Merka ta topa ku Nort Korea pa yega na un akuerdo nuklear. Pregunta: Nort Korea mester start un negosashon ku Merka mirando ku Merka a kibra ku e Akuerdo ku Iran den ménos ku dos (2) aña? Tempu lo bisa esaki.
Willemstad, Curaçao


text:
ORANJESTAD — Tur cos ta mustra cu e conflicto entre Stichting Arubaanse Carnaval (SAC) y 17 grupo hunto cu minister di Cultura Otmar Oduber pa loke ta organisacion di futuro edicionnan di carnaval ta bay termina den corte.
Scucha conferencianan di prensa di SAC y gruponan di carnaval
SAC ta keda para riba su posicion cu gobierno mester otorga e unico permiso anual pa organisa carnaval na dje manera tabata e caso den ultimo 60 aña. Gruponan Uni, cu apoyo di minister Oduber no kier traha cu SAC mas y kier forma parti di un fundacion nobo, SMAC, cu lo bay organisa e eventonan di e temporada for di awo en adelante.
‘Conflicto di interes’
Ambos SAC y e 17 Gruponan Uni a tene conferencia di prensa ayeratardi, mientras cu minister Oduber tambe a duna su declaracion na radio. Gruponan di carnaval ta haya cu SAC no ta scucha nan y no ta inova. Durante nan conferencia di prensa nan a mustra entre otro riba con tiki a wordo haci pa trece hende di afo y haci promocion pa Carnaval 60 e aña aki.
Di otro banda SAC ta keda para riba hecho cu nan a organisa e eventonan di e temporada aki consistentemente pa 6 decada largo y cu no tin motibo valido pa nan no por sigui haci esaki. Ambos Tecla Kelly y Darin Crouch, abogado di SAC, ta di opnion cu minister Oduber, por cierto lider di e grupo mas grandi te cu edicion di aña aki, no a hunga su rol di mediador neutral debidamente.
‘SAC no a muri’
Den su reaccion na radio minister Oduber ta bisa cu SAC no kier a bay di acuerdo cu su proposicion pa bin cu un organo cu lo intermedia den disputanan entre nan cu gruponan. Tambe ela a acusa SAC di no a mustra un actitud cooperativo. P’e ta cla caba cu e lo bay recomenda na prome minister pa no duna SAC permiso pa organisa Carnaval 61. Ya caba anteriormente SAC a duna di conoce cu lo bay lanta caso sumario si no otorga permiso. Gruponan Uni a duna di conoce cu si SAC gana caso sumario y forsa haya permiso via hues, nan lo no participa.
Minister Oduber a keda mustra riba hecho cu SAC tin un menoria di sosten pa nan organisa carnaval y cu ‘casi 100 porciento’ di e gruponan no kier traha cu nan mas. A puntra Tecla Kelly si lo bay aplica pa permiso atrobe otro aña si perde e caso. Su respuesta: “Si. Pasobra SAC no a muri.”
Autor: Ariën Rasmijn


text:
VAERSENBAAI – “Muskita ta ataká turista i regularmente mester sera kushina”, e doño di Kokomo Beach Toin van de Mosselaar ta bisa. Segun Van de Mosselaar e infestashon di muskita a surgi pasobra tin simannan largu kaba ko no ta tapa e sushi na Landfill Malpais i pesei el a entamá un kaso sumario kontra Selikor.
A keda sin tapa e sushi na Malpais pasobra e ekipo di trabou pa hasi esaki ta dañá. Operations Manager na Selikor John Cijntje ta lamentá e situashon. “Selikor ta trahando duru pa solushoná e problema. Ta dura un poko prome ku nos alkansa e retraso.”
Kuminsamentu di desèmber Van de Mosselaar a ripará ku e kantidat di muskita banda di e playa a oumentá ekstremamente. El a bai investigá i a sali na Landfill Malpais. “Loke m’a topa kuné einan tabata masha fis mes: areanan grandi di sushi habri sin tapa, bestia morto ku bichi i hopi sushi ku tabata putri.” Van de Mosselaar dia 17 di desèmber a aserká Selikor ku un ‘yamada di emergensia’. “E situashon ta insoportabel, mester tuma medida awor”, Van de Mosselaar a skibi den su e-mail pa e kompania di prosesá sushi.
No a mehorá
Selikor a laga Van de Mosselaar sa ku e mashinnan ta daña i ku e situashon en berdat ta bergonsoso. “Mei mei di otro siman nos ta ferwagt di tin un situashon normal atrobe na Landfill.” Esaki ya ta mas ku dos siman pasá i segun Van de Mosselaar no por ripará nada di e mehorashon aki.
“M’a bai wak na Malpais tur dia. Dia pa dia e situashon ta bira pió. Selikor ta atmití esaki, pero nan no por hasi nada pasobra no tin material disponibel pa tapa. E infestashon di moska aki ta pone ku nos mester sera nos kushina i e ta kore ku turista. Esaki ta kosta nos 5 mil na benta pa dia!”, Van de Mosselaar ta lamentá.
Superá retraso
Cijntje ta na altura di e situashon i ta bisa ku entretantu ta tapando e sushi segun e prosedura normal. “Ta tapa e sushi nobo i entretantu nos ta superando e retraso. Nos ta ferwagt ku otro siman tur kos ta kore manera debe ser.”
Cijntje no sa eksaktamente ki dia e material pa tapa e sushi a kai afó, pero ta bisa ku Selikor tin sigur dos siman ta trata di solushoná un situashon ‘desafortuná’. “Prome i di dos dia di Pasku, aña nobo i tur wikènt: no tabatin un dia ku nos no tabata riba dje. Anto enfermedat pa motibu di esaki? Mi no ke bai asina leu.”
Kaso sumario
Van de Mosselaar a entregá un petishon pa un kaso sumario na korte; ainda e no ta mira mehorashon na Landfill. Aktualmente no ta e plaka ta mas importante p’e: “Mi ke pa nan limpia e lugá.” Cijntje ta reakshoná sorpresá riba e petishon pa un kaso sumario. “Manera semper, for di prinsipio nos tabatin kontakto ku Kokomo Beach i e habitantenan den besindario. Si tin algu ta sosodé nos ta habrí i asta nos ta tuma inisiativa pa avisá hende. Semper e relashon aki tabata bon. Ke men mi no sa nada di un kaso sumario.”
Outor: Elisa Koek


text:
15 Preguntanan mas Relevante
Jason Brown
Reina di Carnaval Jeanissa Maduro
Katherine
Juan Pablo Dominguez, invita pa comparti su experiencia y su influencia na Aruba
Juan Pablo Dominguez ta un hoben di 28 aña di edad, naci na Ciudad di Guanajuato, Mexico, Specialty Chef di Restaurant Al Pairo, un di e restaurant n
Andrew Curiel – e Diseñador & Gran ganador den carnaval 65
Andrew Curiel no mester mucho introduccion na Aruba. E ta bon conoci como e top professional make-up artist na Aruba cu experticio y guia cu cursonan
Ethan Tromp – hungador mas hoben scouted & hungando futbol awor na Hulanda
Semper keda traha duro pa loke kier logra, paso bo nunca sa un dia bo lo por haña un chens mane ami a haña y bo lo mester aprobecha di e oportunidad


text:
Awor tin un kuadro di maneho pa AGO aprobá pa Minister di Enseñansa, Siensia, Kultura i Deporte siguí pa Konseho di Minister.
E kuadro pa organisashon di AGO, konforme e ‘Landsverordening Voortgezet Onderwijs, artikel 11c, 3de lid’, ta enfoká pa e alumno logra mas tantu ku ta posibel e metanan núkleo di Formashon Básiko i riba e empeño pa prepará e alumno optimal pa por ehersé funshonnan simpel riba merkado laboral.
Ku e kuadro nobo aki e kampo di enseñansa ta haña instrumentonan mas fuerte i sólido pa oumentá e kalidat di AGO i e ta fungi komo é instrumento fundamental pa uniformá e diferente skolnan di AGO na Kòrsou.
Ku un AGO uniforme por garantisá mihó kalidat den enseñansa, kaminda alabes Inspekshon tin e medionan pa inspektá AGO di un forma mas dirigí.
Por menshoná aki ku SIGE tambe a forma parti di e proseso pa formulashon di e kuadro aki.


text:
Henter e proceso di bijstand ta mara na ley
ORANJESTAD - Ultimamente DAS a tuma nota di un noticia eroneo circulando den media pa loke ta trata bijstand y peticionnan di cu ta wordo rechasa, y ta dicidi di aclaria esaki.
Bijstand den principio ta basa riba e Ordenansa Nacional (Landsverordering Maatschappelijke Zorg) AB 1989 no. GT 27 y e Decreto Nacional (Landsbesluit Bijstandsverlening) AB 1988 no. 88. Cada decision sea pa duna, rechasa, kita, subi of baha bijstand, ta stipula den un maneho cu e trahado publico mester mantene su mes na dje.
Un persona cu ta bini haci un peticion nobo pa bijstand of ta cu cobra bijstand tin diferente deber pa cumpli cu ne. Si ta trata di un peticion nobo e cliente ta haya un lista di papelnan cual e tin 30 dia pa cumpli cu nan. DAS ta traha hunto cu entre otro SVB y si por ehempel un persona den e sistema di SVB ta mustra cu e ta trahando y e persona bisa DAS cu e no ta trahando, e mester por trece un carta di su ex trabou pa por prueba esey.
Asina por sigui menciona algun otro rekisito y deber cu mester cumpli cu nan manera entre otro avisa DAS su seccion di bijstand inmediatamente na momento cu bini cambio den e.o. entrada di famia, grandura di famia, cambio di adres, ora di bay den exterior, ora di divorcio, ora cu un miembro di famia wordo deteni of fayece y por ultimo, si e cobrado di bijstand ta capacita pa traha y e haya un trabou. Sin lubida e deber cu e persona cu ta cobra bijstand tin cu Departamento di Progeso Laboral (DPL). Esakinan tur ta debernan y rekisitonan cu si no cumpli cu nan, por tin diferente consecuencia pa e bijstand.
Departamento di Asunto Social kier un biaha mas pone enfasis cu e proceso di bijstand ta traha a base di ley y tur calculacion ta regla den ley. Tur persona cu haci un peticion pa bijstand y cu por en berdad haya e ayudo temporal di bijstand ta hay’e a base di su situacion y con su situacion ta pas den e cuadro di ley di bijstand.
Por ultimo, DAS kier informa cu si un cliente no ta di acuerdo cu cualkier decision, e por entrega un keho na Departamento di Asunto Social cu un copia pa e Secretariado di e 'Bezwaaradviescommissie' LAR. E keho mester ta entrega dentro di seis (6) siman for di e fecha cu tin riba e carta di notificacion.
Pa mas informacion of cualkier pregunta tocante bijstand por tuma contacto cu Departamento di Asunto Social su seccion di bijstand na su telefon gratis 528-1110 of ‘like’ nos pagina di facebook “Departamento di Asunto Social” y keda bon informa tocante nos diferente servicionan.


text:
Minister di Salud, Dangui Oduber ta bisa cu manera conoci, na Aruba tin menos caso activo di Covid19 cu na...Read more
Dia internacional di Diabetes ta riba 14 di November cual ta un dia internacional unda mundo henter ta corda riba...Read more
Na Aruba 8% di nos populacion tin diabetes En conexion cu dia mundial di diabetes, 14 november 2020, a tene...Read more
Pa cada siman IBISA lo ta compartiendo tips pa 'Boost bo defensa'. E siman aki ta come saludabel. Sra. Iraida...Read more
Awe 10 di october ta Dia di Salud Mental. Fundacion Anti Droga Aruba hunto cu Respaldo ta para keto...Read more
Solange Tchong, vocero di AZV ta splica MasNoticia cu e app di AZV mes nan ta hopi contento di menciona...Read more
Pa locual ta e carchi blauw di AZV cu nos tur conoce, a wordo dicidi desde aña pasa 12 December...Read more
E prome dos di un total di cinco “corona – sneltesten” cu actualmente ta ser investiga na Hulanda a ser...Read more
Solange Tchong, vocero di AZV ta informa cu COVID-19 a dal Colombia basta duro na unda cu nan tambe a...Read more
E temporada di Pasco y fin di aña ta un ocasion pa reuni cu famia y amigonan. E celebracionnan semper...Read more
Un grupo di briyante cientifico a desaroya un anticurpa nobo cu a demostra di a caba cu casi tur e...Read more
Un baby recien naci casi ta muri despues di a haya herpes a trabes di un sunchi ricibi e dia...Read more
Tin multiple estudio cu a asocia duchanan vaginal cu infeccion, inflamacion y embarasonan ectopico. Tambe ta relaciona cu un aumento...Read more
LONDON, Reino Uni - E individuonan cu dos copia di e mutacion genetico CCR5 Delta 32 ta sufri di un...Read more
LONDON, Reino Uni- Un adolescente yama Kacper Krauze, di 13 aña, a spierta for di un coma di varios siman,...Read more
E Organisacion Mundial di Salud oficialmente a identifica burn-out como un malesa. E miembro nan di OMS durante e encuentro...Read more
Den un estudio nobo a proporciona mas bon noticia pa amantenan di koffie. Bebe koffie ta asocia cu un menor...Read more
Menopausa ta un proceso cu tur hende muhe, na cierto edad, tin cu pasa aden. Algun sintoma ta inherente pa...Read more
SAN FRANSISCO, Merca- Un hurado di California a dictamina cu un pareha cu a desaroya Lymphoma No Hodgkin (LHN), un...Read more
Algun di e ingredientenan cu ta den e sunscreen por acumula den cantidadnan significativo den e bloedbaan, segun un estudio...Read more


text:
WILLEMSTAD – “E kaminda pa Blue Bay a bira un karetera di pusta for di dia ku a kita e drèmpelnan”, Ilona Janga di Fundashon pa Mucha ku Outismo (Stichting voor Kinderen met Autisme) ta bisa. “Ántes nos por a bin hasi kompra ku e muchanan na e toko aki den kaya, pero aworaki ta kasi imposibel.”
Ta kita 450 drèmpel ku a kaba di pone dos aña pasá. Segun minister di Tráfiko, Transporte i Planifikashon Urbano (VVRP) Earl Balborda, e gobièrnu aktual a konstatá ku a pone muchu hopi drèmpel sin un plan kla. Èks minister di VVRP Charles Cooper no ta di akuerdo: “Pa kasi tur drèmpel tabatin un masha bon motibu.”
Elisa Koek ta papia ku Charles Cooper
“No tabatin klaridat ni maneho ora a pone e drèmpelnan”, Balborda ta kontinuá. Fundashon Ofisina di Akountent di Gobièrnu (Stichting Overheids Accountants Bureau SOAB) a investigá e situashon i a disidí di kita un sierto kantidat di drèmpel. “Pa kita e drèmpelnan ta kosta 40 mil florin, pero segun Balborda esaki tabata den presupuesto kaba. “Ta aprobá so mester a aprobá e plan ainda.”
Despues ku a pone e drèmpelnan nobo di rùber, masha hopi keho tabata drenta na e ministerio. Tambe siudadanonan mes tabata kita e drèmpelnan for di kaya. “Riba kaminda grandi e drèmpelnan tabata okashoná stankamentu di tráfiko i esaki nos ke para”, Balborda ta bisa. “Espesialmente kaminda tabatin e keho aki kita e drèmpelnan. Awor ta pone e drèmpelnan riba kamindanan chikí. Banda di skol sí a laga e drèmpelnan keda.”
Motibu pa drèmpel
Èks minister Charles Cooper ta suponé ku den Servisio pa Obra Públiko (antes DOW) tabatin diferente vishon riba e maneho di drèmpel. Esaki a krea inklaridat. “Tabatin dos grupo i mi ta kere ku e hefe di DOW a bai ku esun grupo i ku sobrá no tabata di akuerdo ku esaki. Minister Balbòrda a tende rumor tokante korupshon i a kuminsá kita drèmpel.”
A pone mayoria di e drèmpelnan ora ku Cooper tabata minister i ainda e ta di akuerdo ku e manera ku esaki a sosodé. “Komo minister bo no ta disidí unda ta pone drèmpel anto kuantu”, asina e ta reakshoná riba e remarke ku a pone e drèmpelnan sin maneho i sin plan. Ta DOW i polis ta ehekutá e maneho pero bo tin responsabilidat final si. Tin be mi tabata puntra pakiko un sierto drèmpel t’ei i semper tabata duna mi un bon motibu.”
Sin studia sin pensa
Di su parti Cooper ta haña e kitamentu di e drèmpelnan tin be ta sosodé deskabeyá i ta krea situashonnan peligroso. Wak e skolnan na Koral Specht òf e vèlt di deporte di Suvek. Tambe banda di Breezes Hotel a kita drèmpel: esakinan tabata einan espesialmente pa laga turista drenta òf sali e hotel mas trankil posibel. Asina tin yen di ehèmpel. Awor ta kita drèmpel sin studia sin pensa. Si algu sosodé pa motibu di e situashon peligroso aki, ta minister ta responsabel.”
Pidi drèmpel bèk
Entretantu Janga a entregá un petishon pa pone un drèmpel bèk den e kaya di su fundashon. “M’a skibi un karta na februari i mi ta spera di tende algu pronto.” Otro hende ku ke un drèmpel (bèk) por entregá nan petishon serka minister Balborda òf DOW.
Outor: Elisa Koek


text:
Dunador di trabou no por exigi trahado un test negativo pa por regresa trabou.
ORANJESTAD, Aruba 27 augustus 2020 Departamento di Salud Publico ta bin ta ricibi yamadanan di trahadornan informando cu nan no por regresa trabou si no tin un test di covid negativo.
Departamento di Salud Publico pa medio di e comunicado aki ta informa dunadornan di trabou cu e acto aki ta contra derecho di e trahador. Un test di covid por wordo unicamente exigi door di un dokter pa por confirma un diagnostico.
E maneho di testing pa covid-19 ta stipula cu ta test solamente ora cu tin sintoma y solamente un dokter despues di evalua e pashent ta instrui pa haci un test.
Un persona cu a recupera completo y a ricibi e autorisacion for di e departamento conserni pa sali di isolacion, por bay traha siguiendo tur medida di higiena y proteccion ya conosi.
Re-testing di e persona recupera no ta nesesario y tampoco ta tuma lugar mas unabez cu e persona recupera. Esaki ta e maneho adapta basa riba e situacion di brote cu Aruba ta confrontando. Adaptacion di e maneho ta basa riba investigacionnan y consehonan di organisacionnan di salud internacional.
Na momento cu un dunador di trabou ta exigi un test cu ta imposibel pa e trahador provee debi na e sistema cu no ta permiti, esaki ta bay contra etica di labor.
Departamento di Salud Publico conhuntamente cu Crisis Team y Gobierno di Aruba ta fiha e miho maneho posibel pa maneha e crisis di covid existente y exigiendo un test negativo di un pashent recupera no ta forma parti di e maneho existente.


text:
WILLEMSTAD – “Ántes e mulanan tabata bai ku mas kokaina pa Oropa, awor ta mas mula, ménos kokaina. E bandanan di droga ta plama nan riesgo pa no pèrdè tur kos den un tiru.” Asina Kenneth Hellement, kabes di e tim di duana na Hato ta bisa.
Na 2015 a gara 90 mula ku 133 kilo di droga. Den e promé seis lunanan di e aña aki a arestá mes tantu mula kaba, pero ku solamente 57 kilo.
Un kaminda di dos direkshon
“E trafikashon di droga ta bai den dos direkshon awor: kokaina i heroina pa Hulanda i Alemania, hash i xtc djei pa Kòrsou”, Hellement ta bisa. Ku 12 hende e tim di Hato ta kontrolá pasahero i maleta ku ta sali i drenta.
Segun e duanero esaki ta posibel pasobra e bodyscan ta traha atrobe for di desèmber. Banda di esaki e tim tin seis kachó ku por hole diferente tipo di droga i kantidatnan grandi di plaka kèsh.
Hóben
“Awor nos ta gara e gulidónan di bolita mas fásil”, Hellement ta bisa. Esaki ta sosodé a base di profiling. “Tiradó di kontrabanda bo ta topa den tur parti di komunidat. Espesialmente hende hóben entre 17 i 30 ta riska. Lástima si, tòg ta hubentut ta futuro.”
Ora papia ku e trahadónan di duana ta sali ku profiling ta espesialmente riba kondukta. “Hende koló skur ta bisa ku ta pa motibu di nan koló nos ta saka nan for di rei, pero hende blanku ta bisa nos meskos.”
Segun Norman Serphos, bosero di Ministerio Públiko, e garamentu di kontrabandista di droga a bai dilanti ora Alemania a reklamá. “Nan no tabata sa ta kiko ta pasa nan ora Airberlin a kuminsá bula riba Kòrsou. Na Alemania nunka nan no a mira un fluho grandi asina di droga djafó. Na e kumbre un kuart di tur sèl na Düsseldorf tabatin mula di Kòrsou den nan.”
Ròl di Hato
Korte Komun i Ministerio Públiko a palabrá un kombenio pa manehá e fluho di e kantidatnan di mula di droga. Wes di prensa Sigmar Carmelia ta splika ku kada dos siman tin un seshon na Hato, kaminda ta sentensiá mula. “Ministerio Públiko a dediká un fiskal spesial i nos ta duna espasio pa tene seshon.
Wes mayoria parti ta sigui e kastigu ku OM pidi. “Semper e wes ta wak sirkunstanshanan personal. Pero ta importante tambe ku e wes ta wak si tin ripitishon: ta bo promé bia òf nò?. I e peso di e kantidat di droga. Si kue un hende pa promé bia i haña por ehèmpel un òf dos kilo di kokaina, e por haña 24 luna, di kua 12 kondishonal i un temporada di prueba di tres aña


text:
Cada ken mester carga nan mesun cruz y responsabilidad durante un investigacion
Howell a bisa esaki despues cu miembronan di prensa a puntreriba e retonan pa e proximo eleccion mirando e caso cu tin contra ex lider di partido Otmar Oduber y tambe cu Andin Bikker a baha despues como lider.
Lider di partido POR, Alan Howell a expresa claramente cu partido POR tin un lider nobo y ta bayendo den un era nobo cu biento fresco.
Pa e lider nobo di POR, e caso contra Oduber no a bin dilantiainda y na Aruba un persona ta keda inocente te ora comproba lo contrario. Agregando na esaki el a indica cu actualmente tin miembro di Parlamento cu ta bou investigacion y no ta wordopapia di esaki.
Pero en todo caso e no kier concentra riba kico a pasa y masbien ta enfoca riba futuro, con pa traha y logra un desaroyopositivo pa Aruba y nos hendenan. “Si den e partido cu mi talidera tin un persona cu ta bou di cualkier investigacion, e persona ta bay sinta patras un rato y na momento cu e investigacion mustra cu e ta inocente e ta bonbini bek den cualkier posicion”. Aki e famoso dicho di ex premier Nelson Oduber ta cuadra perfectamente, segun Alan Howell, esta cu ‘esun cu kima tin cu sinta riba su blaar’.
Continuando, Alan a declara cu despues cu a keda conoci cu el a bira lider nobo di POR, e acogida y sosten pa POR a aumentamasha hopi y e ta sinti su mes hopi contento di e aceptacion cu el a haya for di pueblo, den su reto nobo, apenas 7 aña despuesdi a drenta politica. “Sostenedornan di POR ta hopi contento cu esaki y ta cla pa bay guera”, Alan Howell a finalisa bisando.


text:
CONSORCIO QUANTEN Y E COMPANIA EAGLE LNG TIN SOSTEN DI GOBIERNO MERICANO
Nan a wordo aproba pa “advocacy” door di Gobierno Mericano.
Diamars ultimo, durante un conferencia di prensa cu a tumaluga na Museum Of Industry San Nicolas, RdA a firma un Letter of Intent cu Quanten Consortium Aruba, pa siguinegocia pa cu repartura di e refinera. Tambe RdA a firma cu Eagle LNG pa un industria petro kimico. E comision a conseha pa Gobierno no busca solamente un inversionista, sino dos diferente inversionista pa dos diferente inversion.
Durante e conferencia di prensa di diamars, ConsuladoMericano, Christian Olson a informa cu Gobierno Mericano tasostene e consorcio Quanten y e compania Eagle LNG. Nan a wordo aproba pa “advocacy” door di Gobierno Mericano.
“Mi ta contento di mira un interes serio di Gobierno Mericanopa yuda nos reactiva nos economia. Esaki tabata e meta di mi ultimo biahe pa Washington aña pasa. Ademas e ta inspira confiansa y crea perspectiva. Pasobra si tin 1% chance pa crea 2000 cupo di empleo, ta nos deber moral pa explora e 1% ey. Awor ta drenta e fase di negosacion y mi ta spera cu den algunluna nos tin un bon resultado”, Prome Minister a duna di conoce.
Prome Minister a felicita Quanten Consortium Aruba y Eaglecu e paso importante aki y a desea nan exito den e negosacionnan nos dilanti. Quanten y Eagle mes tabatapresente na e conferencia di prensa y a contesta tur pregunta y inquietudnan di prensa. Nan a demostra cu nan ta serio dennan intencionnan y p’esey nan a bin Aruba y a indica e seriedad cu nan tin pa sigui cu negosacionnan y cu por tainversionistanan nobo pa Aruba.
“E hecho cu nan tin sosten di Gobierno Mericano tambe tamustra e seriedad di e negosacionnan. Pa nos na Aruba cu desde Valero a bay definitivamente na 2013, no tabata tin nadamas riba e tereno ey. Awor tin por lo menos dos companiainteresa y nos mester duna un oportunidad. Ami ta optimista y dentro di poco luna nos lo haya sa si nos tin inversionistanannobo pa San Nicolas”, Prome Minister Evelyn Wever-Croes a expresa.


text:
Oranjestad-Indra Zaandam, consehera di Cultura di Minister Otmar Oduber a indica orguyosamente cu Plaza Betico Croes a drenta un etapa nobo unda ta haciendo trabounan di reconstruccion. E plaza a wordo traha na aña 1986 y ta uno hopi simbolico pa nos pueblo mirando cu ta dedica na un persona cu ta representa masha hopi pa nos pueblo, nos Status Aparte y nos cultura.
E reconstruccion di e plaza lo ta parti den dos fase. E prome ta e parti di e podium y e koepel, cual pa hopi aña no a haya atencion y tin diferente kehonan, manera entre otro cu plafond ta bin abou. E contratista cu e gana e bidding pa esaki ta G&S Contractors NV.
Mester bisa cu bou di e podium tin un espacio sumamente grandi unda cu por traha camerinnan y baño, cual tambe lo tuma lugar.
E di dos fase lo ta e renovacion di tur e klinkers cu tin dilanti siguiendo conseho di expertonan y BIC N.V. a gana e bidding.
Sra. Zaandam ta bisa cu Minister Oduber su vision ta pa e plaza aki ta uno den top condicion teniendo na cuenta cu tur evento cu tuma lugar eynan ta un refleho di nos cultura y historia di Aruba cu a conduci na hiba nos unda cu nos ta awendia.
Trabounan ta wordo haci intensamente pa reconstruccion di Plaza Betico por keda finaliza prome cu dia 18 di maart mirando cu ta celebra 30 aña di nos Status Aparte y 40 aña di nos Himno y Bandera, algo cu como Arubiano nos ta hopi orguyoso di dje.
No a inicia prome cu e trabounan di reconstruccion debi na e costonan di esaki, mirando cu pa añanan no a duna antecion na Plaza Betico Croes. E costonan ta na e momentonan aki rond di 1.3 miyon, cual ta un suma grandi. Motibo di esaki ta e tempo cu mester keda cla cune y tambe mirando cu dor cu ta bay haci un stage multifuncional, e trabounan di e koepel ta aumenta e gastonan. Esnan cu a contribui cu e fondonan pa haci e reconstruccion aki posibel ta ATA, TPEF y FDA.
Mester bisa cu debi na e falta di mantencion durante añanan largo, e estado di e parti patras di stage tabata uno sumamente deplorabel y cu e inversion cu ta den proceso siguiendo e vision di Minister Oduber, e lo ta uno digno di por ta ubica na Plaza Betico Croes unda difente actividadnan y manifestacionnan cultural lo por wordo realiza.
Intencion tabata pa por a logra tin Plaza Betico Croes cla pa dia 25 di januari, dia cu ta conmenora e gran estadista aki, mirando e gran trabounan cu Betico Croes a haci pa nos pais y nos Status Aparte, lamentablemente esaki no a logra debi na e motibo menciona ariba, cual ta fondonan. Di otro banda mirando e importancia cu e propio Betico Croes a duna na e fecha 18 di maart, ta concentrando tur esfuerzonan pa trabounan por ta finaliza prome cu e fecha aki.
E beheer di Plaza Betico lo ta temporalmente bou di Stichting Cas di Cultura pasobra nan ta mas cerca y nan tambe ta un organizacion cu ta enfoca riba cultura y promocion di nos cultura.


text:
Kontròl di tráfiko.
KOMUNIKADO DI PRENSA 160 / 2021
5 mei 2021
Kontròl di tráfiko.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djárason 5 di mei 2021, personal di Departamentu di Tráfiko huntu ku un klas di aspirante
pa polis a tene un kontròl di tráfiko general.
E kontròl akí a tuma lugá entre 10.10’or pa 12.30’or riba Sta. Rosaweg.
E personal a kontrolá un total di 84 vehíkulo, a repartí 21 prosèsverbal pa diferente
infrakshon kometé i 8 vehíkulo a keda konfiská.
E kontròlnan aki lo kontinuá.


text:
13-2019 – Vociferando opinion di comunidad comercial en general: KvK ta entrega su zienswijze riba e concepto ROP
Oranjestad“ Diabierna merdia 15 di maart 2019 Camara di Comercio y Industria (KvK) a entrega su zienswijze riba e concepto ROP. Esaki ta un documento cu manera e proceso di formalisacion di e ROP ta prescribi, ta wordo entrega pa trece puntonan remarcabel dilanti cu mester claridad den e concepto ROP. Sr. Kawish Misier, presidente di directiva di KvK y sra. Sonja Velthuizen, directora di KvK a bay personalmente pa haci entrega oficial di esaki.
E proceso di ROP y e contribucion di comercio den esaki
KvK ta representa e pueblo empresarial di Aruba. Pa KvK e comerciante ta semper bon bini pa duna su opinion y hunto cu KvK ta delibera kico por ta e solucion. A base di informacion cu KvK tin caba di comerciante y tambe di su Whitepaper, a cuminsa formula un zienswijze riba e concepto ROP. Directiva di KvK a opina cu e ta importante pa confirma si cierto puntonan cu a inclui den e zienswijze ta resona den pueblo. Pa e motibo aki a dicidi pa organisa un Town Hall Meeting. Aunke cu e tempo ta hopi corto e directiva di KvK ta haya importante pa midi kico e comunidad comercial tin di bisa. KvK a keda hopi contento di a mira un sala completamente yen y esey ta un mensahe hopi cla cu e preocupacion ta existi riba e contenido y e comunidad ta haci uzo di e oportunidadnan cu ta presenta pa expresa nan opinion y preocupacion.
Hopi di e puntonan cu a bin dilanti ta complementa locual KvK a inclui den su zienswijze y di e forma aki ta duna mas forsa na e puntonan cu KvK ta presenta. KvK ta para tras un ROP cu ta representa comunidad completo, cada bario cu nan necesidadnan particular. Tur zone tin derecho y rekisitonan cu tin cu cumpli cune y si esaki a cambia di e ROP di 2009, e mester bay cu un splicacion y estudio profundo cu mester inclui opinion di esnan cu ta biba den cada zona en particular. E formacion di e ROP ta e prome stap y despues mester sigui cu e ROPv. Nunca e ROPv a keda cla y e preocupacion ta existi cu e ROP 2019 lo bira un ripiticion mirando cu no tin fecha stipula pa ki dia e ROPv ta keda cla.
Pueblo ta exigi splicacion riba e contenido di e concepto ROP y tambe pa haya tempo pa por haci un analisis adecua. E periodo cu a duna pa logra esaki no ta esun mas adecua. KvK ta spera cu Ministerio di Infrastructura ta mira e importancia di scucha e pueblo cu sigur no kier sali perhudica pa via di un decision no bon delibera pero cu por a ricibi e oportunidad di contribui na haya balansa den e proposicion cu e ROP ta trece cune.
Por lesa e Zienswijze di KvK riba su website medio e siguiente link:
ROP Zienswijze KVK
Aruba, 19 di maart 2019
Camara di Comercio y Industria (KvK)


text:
Bishita di cortesia di Minister Croes di Corsou serca Minister Maduro
ORANJESTAD - Siman pasa diabierna Minister Xiomara Maduro di Cultura a ricibi un bishita di cortesia di su homologoMinister Steven Croes encarga cu Enseñansa, Ciencia, Cultura y Deporte di Pais Corsou. Tabata durante e encuentro di Vierlandenoverleg di Ministernan di Enseñansa y Cultura di Reino, cu e mandatarionan por a sera conoci cu otrovirtualmente y awor a haya un momento pa por a combersapersonalmente riba e topico di cultura.
Durante e encuentro a resalta e atencion cu cada Minister ta dedica na brinda atenciony honra esnan cu ta carga e cultura di nos Paisnan. Na final di e encuentro ameno, Minister Maduro a regala Minister Croes e buki BaluArte, cu ta e prome documentacion na Papiamento di e pilarnan cultural di Aruba.


text:
Den Haag – Den su encuentro cu personal di Arubahuis, Minister Plenipotenciario Guillfred Besaril a elabora riba e proceso di reorganisacion di Arubahuis y tambe riba renobacion di e edificio na R.J. Schimmelpennincklaan 1.
Minister Besaril a bisa cu na momento cu e tabata sigur cu elo keda renombra den e funcion di
Minister Plenipotenciario, e prome combersacion cu e tabata tin ta cu Departamento di Recurso Humano (DHR) pa asina finalisa e proceso cu e cuminsa na 2020 di reorganisacion. ‘Nos mester a bai mira un rato si e documentonan cu nos a aproba den ministerraad na februari 2020 ta actual ainda. Nos a conclui hunto cu directora di DHR cu 80 pa 90 porciento di e documentonan ta actual ainda. Tin cierto funcionnan cu nos mester bai revisa pa motibo di e dinamica nobo cu COHO a trece cune; exigencianan nobo pa cu personal cu COHO ta trece cune y e maneho cu Hulanda lo ta desea pa nos tin, pa motibo cu Hulanda kier yuda nos bira mas eficiente. E no ta un exigencia pasobra nan kier manda riba nos – manera cu mi a lesa den diferente medionan di comunicacion – nan ta exigencianan caminda nan ta bisa si bo hacie di e forma aki, bo ta bai ta mas eficiente. Dicon no, si e por di un otro manera caminda nos por ta mas eficiente, no solamente cu cen, pero tambe cu conocemento. E speransa ta pa 2022 nos formalisa esaki. Ya nos a cuminsa encamina e proceso caba; nos a identifica caba con nos ta bai guia e proceso aki di introduccion di e organisacion nobo. Pues pa loke ta Arubahuis esey ta bai ta e prome stap,’ asina Minister Besaril a bisa.
E mandatario a comparti cu e personal e trayecto di renobacion di Arubahuis. Sr. Besaril a cuminsa na bisa cu hunto cu Prome Minister cu tambe tin e cartera di infrastructura ta bai mira si no ta na 2022 of na 2023 si tin e fondonan nesesario pa cu e renobacion tan nesesario di Arubahuis. Minister Besaril: ‘Renobacion di Arubahuis ta bai solamente si tin e manera, pasobra pueblo di Aruba ta bai na prome lugar. Nos a hacie na 2020 na momento di e pandemia, na momento cu nos a realisa nos mes cu e suma stipula pa renoba e edificio, mihor use pa asina aki nos sali conhuntamente for di e situacion penoso cu e pandemia aki a hinca nos den dje. Pues semper den e combersacionnan cu mi a hiba, e renobacion nesesario di Arubahuis, ta bai na prome lugar si tin e espacio financiero nesesario, sin cu e ta afecta pueblo, pa asina aki nos por haci e trabao. Con cu bai bin, aki na Hulanda e edificio ta cara di Aruba. Pues si bo cara ta na deuk, anto bo ta mustra malo,’ segun e declaracion di Minister Besaril.
E minister a remarca cu e ta spera di mira sikiera e comienso di e proceso eynan prome cu e baha di su di dos periodo como Minister Plenipotenciario. Banda di e dos aspectonan aki sr. Besaril a pone atencion riba un reto di igual importancia cu ta continuacion di e proceso cu a cuminsa di mehora tur loke ta e guia di e hobennan Arubiano cu ta bin Hulanda pa estudio. ‘Riba e tereno aki tin retonan grandisimo. E cuestion di camber of otro tipo di alohamento pa studiante ta keda un “challenge”. No solamente pa e hobennan cu ta bin di Aruba, pero tambe pa e hoben Hulandes mes cu ta bisa cu e unico manera pa mi studia loke mi kier studia ta pa bai biba na un otro lugar cu no ta unda mi mayornan ta biba. Por ehempel e hoben ta biba na Maastricht, pero ta sigi un estudio technico na Eindhoven. Pasobra cu e no por haya un camber, elo mester biaha tur dia entre Maastricht y Eindhoven. Tin combersacionnan cu nos mester bai hiba cu e gemeentenan grandi unda den mayoria nos studiante ta bin studia, manera Amsterdam, Rotterdam, Den Haag y Utrecht pa conhuntamente nos mira pa purba na yega na solucion hunto cu e gemeentenan pa nos hobennan. E no ta facil, pasobra e decision no uno di Gobierno di Aruba, pero e ta un decision di Gobierno di Hulanda; e gemeentenan. Nos ta bai purba di haci e maximo esfuersonan pa nan reconoce cu nos hobennan ta hobennan di Reino, nan ta bin di hopi leu pa busca oportunidadnan nobo. Y si nos ta papia di mehora Reino, di mehora calidad di bida den Reino, anto e ta cuminsa na estudio,’ segun Minister Plenipotenciario Guillfred Besaril.
Por ultimo e mandatario a bisa di ta sigur di por conta cu e respaldo di e personal pa e retonan cu Arubahuis lo enfrenta e añanan cu ta bin, mescos cu tabata e caso den e ultimo cuater añanan.


text:
ORANJESTAD – Esaki ta a tercer aña cu Gobierno ta organisa e concurso di pintamento “Stima bo Cacho” pa Dia di Bestia pa muchanan di scol basico. E aña aki mas di 1000 mucha a entrega un pintura pa cual e siman aki Prome Minister Evelyn Wever – Croes a haci entrega di premio na cada mucha cu nan pintura ganado di acuerdo cu e diferente categorianan. Post Aruba tambe a scoge 4 pintura cu lo ta stampia pa aña 2022. Ta gradici cada mucha y tambe docente y mayornan cu a stimula e muchanan pa participa.
E idea di e concurso ta pa entre otro promove y conscientisa muchanan pa stima nan mascota. Y pa convence adultonan tambe pa cuida e mascotanan.
Premier a splica cu na Aruba mester enfoca mas riba bienestar di animalnan. Esaki ta cuminsa na ta un doño responsabel for di ora cu busca un cacho. Pa asina percura cu e tin un bon calidad di bida.
Por ultimo, Prome Minister a dirigi palabra di agradecimento na e comision cu ta yuda Gobierno pa organisa e concurso ya pa di tres aña. Ta mira cu cada aña e concurso ta creciendo mas cu ta trece satisfaccion. Pabien na tur e ganadonan!


text:
NOTICIA INTERNACIONAL
Los Angeles Dodgers ta gana San Francisco Giants y ta clasifica pa final di Liga Nacional
Diahuebs anochi, ultimo wega di serie di division di baseball di Grandes Ligas a tuma...
Brazil ta gana Uruguay y ta un paso di clasificacion pa mundial Qatar 2022
Diahuebs anochi, zona di CONMEBOL a mira accion un biaha mas y atencion tabata riba...
Boston Red Sox ta gana Tampa Bay y ta clasifica pa final di Liga Americana
Dialuna anochi a tuma lugar e di cuater wega entre Tampa Bay Rays cu a...
Tyson Fury ta retene su titulo di WBC Peso Completo
Diasabra anochi a tuma lugar na T-Mobile Arena na Las Vegas, programa di boxeo caminda...
Argentina ta gana Uruguay den weganan di Clasificacion pa Qatar 2022
DEPORTE - Diadomingo weganan di clasificacion pa Mundial Qatar 2022 a continua unda cu den...
Na Corsou Corte di prome instancia a dicta sentensia den caso di accesibilidad al público den playa di hotel
CORSOU - Awe Korte di promé instansha di Kòrsou a dikta sentensia den e kaso...
Discurso National Prome Minister Gilmar Pisas den conexion cu Dia di autonomia di Corsou
Corsou ta celebra 11 aña di Autonomia https://www.youtube.com/watch?v=-BqyrQmGGt0
Presentashon di informe anual di SER 2020
WILLEMSTAD, 5 di òktober 2021 – Promé Minister Gilmar Pisas a risibí djaluna 4 di...
Kico por spera di e posicion di Merca encuanto Venezuela
E posicion di Merca cu su boycot y sancionnan contra Venezuela a cuminsa na 2015...
FC Sheriff ta sorprende Real Madrid den UEFA Champions League
DEPORTE - Diamars cu a pasa weganan di UEFA Champions League caminda cu Real Madrid...
Paris Saint Germain ta gana Manchester City y Lionel Messi ta anota su prome gol cu PSG
DEPORTE - Weganan di futbol di UEFA Champions League a continua unda cu e biaha...
Ajax ta derota Besiktas den wega di UEFA Champions League
Diamars atardi weganan di UEFA Champions League a continua unda cu e biaha aki den...
Oleksandr Usyk Campeon Mundial nobo di peso completo di boxeo
Diasabra den oranan di atardi (ora local) a tuma lugar programa di boxeo na stadion...
Ansu Fati ta regresa Barcelona cu gol y victoria di FC Barcelona
Diadomingo mainta, weganan di campeonato di futbol, La Liga Santander di Spaña a continua caminda...
New York Yankees ta “sweep” Boston Red Sox den fin di siman y ta keda den pelea pa wild card
Durante fin di siman, situacion den baseball di grandes ligas a bira bastante cayente ora...


text:
Bunita acto protocolar Dia di Rey na Parke Wilhelmina
ORANJESTAD – Diamars 27 di april ultimo a celebra Dia di Rey na ocasion di cumpleaños di Su Mahestad Rey Willem Alexander. Comision Celebracion Dianan Nacional a prepara un bunita programa. Minister di Finansa, Asuntonan Economico y Cultura, Luitenant Kolonel di Cuerpo di Marina Real y Presidente di e Comision Celebracion Dianan Nacional a ricibi Gobernador Juan Alfonso Boekhoudt na su yegada na Parke Wilhelmina.
Cu presencia di e.o. Minister President y mas miembronan di Conseho di Minister, Lidernan di Fraccion den Parlamento, representante di Cuerpo di Marina Real y Cuerpo Consular, e acto protocolar a inicia cu presentacion di Himno di Hulanda, sigui pa Himno di Aruba cualnan a wordo acompaña musicalmente pa Cuerpo di Marina Real. Presidente di Parlamento Juan Ady Thijsen a hiba palabra y a expresa felicitacion na Su Mahestad den nomber di comunidad Arubano. Tabata tin presentacion di “Grupo di baile Gucci Dancers” di nos hobennan bou direccion di sr. Rene Kock cu a presenta e popular baile di cinta bao ritmo di un tumba titula “Dalia” di Padu del Caribe. A sigui cu Grupo Pierewietje bao di direccion di sra. Martha Figueroa cu 3 presentacion di baile y canto, e cancion Nos Amigonan, “Ik heb zo waanzinning gedroomd” y e popular cancion “Zij aan zij” componde pa e apertura di Koninkrijkspelen. Grupo di Baile Gucci Dancers e clausura programa cultural cu un baile bao di e tono di un wals titula “Un agente di paz” di nos artista Mitch Almary. E aña aki pa e motibonan ya conoci di e pandemia e otorgamento di premio Copa Hubenil Gobernador Felipe B. Tromp y premio estimulo no por a tuma luga.
Minister Xiomara Maduro ta gradici organisadornan y nos talentonan hubenil pa nan bunita presentacion y un biaha mas ta expresa palabra di Pabien na nos Rey Willem Alexander y comunidad celebracion Dia di Rey 2021.


text:
Dia 28 di juni 2018, Directie Natuur en Milieu(DNM) a presenta e plan di maneho pa Aruba su naturalesa y medio ambiente pa gobernacion di 2018-2021. E trayectoria pa yega na e plan di maneho tabata uno largo pero cu hopi aporte importante.
Desde aña 2014, DNM ta organisa tayernan y seminario cu diferente departamento gubernamental y organisacion no-gubernamental. Door di e encuentronan aki a logra na un manera structura door di votamento, aloca cifra pa diferente tema. Di e manera aki a saca afo e urgencia cu cual nos mester atende cu e categoria/grupo ey di nos naturalesa y medio ambiente.
Despues na 2015, DNM a sigui cu encuentronan mas intensivo. Nos a uza e cuatro temanan, cu door di votamento a acumula mas punto asina poniendo nan den e categoria di prioridad. Di e manera ey e siguiente 4 temanan: Sushedad, Habitat y Sortonan, Awa, y Salud y Medio ambiente a bira esnan cu mester di mas prioridad. Ademas, pa e plan di maneho nos a inclui e tema: Cambio di Clima. E tema aki ta uno di sumo importancia mundialmente y mester haya su debido atencion na Aruba tambe.
Na luna di mei y juni a organisa diferente encuentro cu varios organisacion y a haci algun ehercicio, unda cu a haci un SWOT analysis. E ehericio di SWOT (Strength, Weaknesses, Opportunities and Threats) ta pa yuda nos yega na identifica nos puntonan fuerte, nos puntonan debil/vulnerabel, unda tin oportunidad pa desaroya/expande etc, tambe ki menasanan/retonan tin relaciona cu nos medio ambiente. Den e plan di maneho tin e lista di esnan cu tabata envolvi den e realisacion di e listanan di accion.
A mantene e sistema di analisa aki pa cada tema. Tuma por ehempel e tema di Sushedad. Ora a analisa esaki a resulta cu mester modernisa e leynan cu ta concerni sushedad. Den e caso aki DNM ta esun cu mester tuma e rienda den su man pa propone e cambionan y traha hunto cu DWJZ riba e diferente ordenansanan cu mester revisa y actualisa manera: Afvalverordening, Hinderverordening y Zandverordening.
Ademas di a establece e cuatro (4) temanan, a traduci cada tema den un meta pa yega na un desaroyo sostenibel. A haci esaki di acuerdo cu e proposicion di Nacionnan Uni. E metanan pa yega na un desaroyo sostenibel ta den total 17 metanan. Esaki nan ta referi n’e como SDG, Sustainable Development Goals. Pa mas informacion di e metanan aki por bishita e website: sdgaruba.com.
DNM ta splica na un forma detaya e diferente plannan di accion inclui den e plan di maneho di Naturalesa y Medio Ambiente. Tin oportunidad di lesa e documento aki den su totalidad ariba e website di DNM: dnmaruba.org. Click ariba e menu button “Topics” y e plan di maneho ta inclui eynan. Ta recomenda pa download e documento aki ariba bo desktop of tablet, pero NO print esaki como cu nos kier yuda cuida nos medio ambiente. Uzo di papel y ink innecesario no ta un accion sostenibel.


text:
Serca Dios mi ta na paz, manera yiu serca su mama.
Cu dolor na nos curason,
nos ta participa fayecemento cristianamente di
nos ruman y omo stima:
Gerrit Claudio Martha
Mihor conoci como” Saus”
*30-10-1951 – †18-07-2021
Mayornan:
†Francisco Martha
†Merselita Martha-Kastaneer
Rumannan:
Diana Posso-Martha y Enuar Posso
Edwin Martha
†Edgar Martha
Marietsa Marta
†Egbert Martha
†Edward Martha
Sobrina:
Diandra Martha y yiunan Nathan & Zeydiliene Tromp
Madrina:
Natalia Kastaneer
Iha:
Alex Tromp (Zatty)
Primonan na Aruba:
Swindo Martha y yiunan
Lucio Kastaneer y yiunan
Demas primanan y primonan na Curaçao y Hulanda
Tur amiga y amigonan, su bon bisiñanan, coleganan di trabou y su brother nan di Dakota.
Demas famia:
Martha, Kastaneer, Lucas, Passial, Albertus, Pinedo
Ta invita pa acto di despedida cual lo tuma lugar na Aurora Funeral Home diahuebs 22 di juli 2021 di 2’or pa 4’or di atardi. Crematie lo tuma lugar despues.
Nos ta pidi nos disculpa cu si den nos tristesa por a lubida un of otro famia.


text:
Diaranson Minister di Finansa a reuni cu e Fiscal Affairs Department di IMF. Tur aña durante IMF su Annual Meetings, Minister di Finansa ta tuma e oportunidad pa dialoga y pidi cooperacion di IMF pa asisti Aruba cu diferente trabou. Den e ultimo añanan IMF a bin ta brinda asistencia tecnico na Aruba riba, entre otro, reforma fiscal, gastonan di personal, maneho presupuestario y a ofrece diferente curso den cual Aruba por a participa.
Fuera di e topiconan aki Minister Maduro a haci un peticion tambe pa asistencia di IMF pa yuda formula un maneho di debe den cual por organisa e pago di e debe externo di Pais Aruba na un forma responsabel. Riba e mesun dia Minister Maduro a reuni tambe cu e representante di Reino Hulandes na IMF, sr. Paul Hilbers. Durante un reunion ameno a repasa e peticionnan di Aruba pa asistencia di IMF, a brinda splicacion riba e situacion na Aruba y a toca e resultado di e evaluacion financiero y economico di Aruba haci e aña aki pa IMF den nan Article IV Mission. Na final di tur dos reunion Minister Maduro a expresa su gratitud di por conta cu e asistencia y bon cooperacion di IMF pa e trabounan cu ta necesario na bienestar di Pais Aruba.


text:
Sociale Verzekeringen in Beeld – Kwartaalbericht SVb
Banco di Seguro Social Aruba como entidad publico tin e deber y obligacion pa informa publico en general y ta transparente pa locual ta trata e maneho di su fondonan. Den cuadra di e maneho aki SVb ta publicando tur su kwartaalbericht riba e pagina aki.
Akibao por download e ultimo kwartaalbericht di SVb (PDF).
Cada kwartaal gerencia di SVb ta publica un kwartaalbericht cu resumen di tur fondonan di SVb pa e ultimo kwartaal (texto Hulandes). Cada kwartaalbericht ta mantene e informacion di e kwartaal anterior, pues e ultimo kwartaalbericht 4 ta resumi informacion di henter e aña.
Kwartaalbericht 2, 2021
Kwartaalbericht 1, 2021
Kwartaalbericht 4 2020
Kwartaalbericht 3 2020
Kwartaalbericht 2, 2020
Kwartaalbericht 1, 2020
Kwartaalbericht 4, 2019
Kwartaalbericht 3, 2019
Kwartaalbericht 2, 2019
Kwartaalbericht 1, 2019


text:
Nasi Seafood Speshal
Ta ken no ta gusta un bon nasi?
Nasi òf ‘fried rice’ ta un plato di aros hasá, kombiná ku ingredientenan manera bèrdura, karni i galiña. Segun historia, ‘fried rice’ ta bini originalmente di China i e idea tabata pa a traves di e meskla akí, usa sobrá di kuminda sin ku tin ku benta esaki afó. Ku tempu el a bira un plato asina popular mundialmente i hopi pais a krea nan mes vershon di e ‘fried rice’ akí. Na Kòrsou tambe nos ta kushiná e nasi aki diferente manera. Den e video akí, Jeritza Beaumont i Itel Cicilia ta asistí Nelson Julia pa traha un tremendo nasi seafood mix. Nelson ta un kòki ku su pashon pa kushinamentu a kuminsá for di basta yòn. Nelson su wela tabatin restorant di kuminda krioyo i aki el a kuminsá ekperimentá ku platonan krioyo. Esaki sigur a forma un base fuerte di Nelson su karera komo Kòki.
Loke bo ta bai siña ta:
- Un manera fásil pa ‘paneer’ bo piská sin ku bo mester di usa webu òf ariña di pan
- Kon bo por hasi bo òmelèt mas delegá di manera ku e ta rende.
- Téknika pa limpia e wadjan pa asina evitá ku aros ta pega den e wea.
Konosementu
- Pa por sigui e kurso akí, no ta rekerí konosementu avansá di kushina. Tur paso ta ser spliká di un manera fásil i komprendibel
Kurso aki ta inkluí
- Video ku durashon di 17 minüt i 39 sekònde
- Akseso ilimitá na video
- Akseso via selular i kòmpüter


text:
DRS. MERVIN WYATT-RAS: ARUBA MESTER HABRI FRONTERA NA UN MANERA RESPONSABEL
Parlamentario drs. Mervin Wyatt-Ras tabata durante conferencia di
prensa di AVP fe a trece padilanti cu enbista cu nos ta den un “soft opening“di nos frontera entre 15 di juni y 1 di juli y cu despues lo yega vuelonan di otro paisnan ta esencial cu esaki lo mester sosode na un forma responsabel. E preocupacion ta nosolamente pa e salud di e pasahero sino tambe pa nos propio cuidadanonan cu ta traha na airport y den of rond di turismo. Nos mester ta prepara pa proteha turista y nos propio hendenan. Por mira un pais manera Canada. E pais aki lo bai midi temperatura di pasaheronan na su diferente entradanan. Contrario na esaki na Aruba ora haci preguntanan
na e minister e no ta contesta debidamente. Wyatt-Ras a bolbe haci
pregunta den reunion cu ATA y despues e reunion cu AHATA encuanto diferente forma pa
garantisa salud di tanto e viahero como e trahado cu ta topa cu e
viahero. A contesta cu lo instala un thermal camera na entrada y
tambe lo midi temperatura. Segun Wyatt-Ras e personanan cu ta traha na imigracion y
control di paspoort mester ser proteha pa medio di mondkapjes,handschoen y suficiente handsanitizer. Diferente di e trahadonanan a
demostra nan malconto paso ministernan a bin cana den airport sin embargo no a
regla e material priminti na e personal. Algo cu Wyatt-Ras ta
preocupa p’e y a cuestiona ta tambe ta e posibilidad di haci test di COVID promer cu e
pasahero subi avion. Lo usa e “selfreported health declararion form”, locual ta keda na e pasahero di duna e informacion corecto. Wyatt-Ras a haci pregunta al respecto y a cuestiona esaki. E parlamentario ta di opinion cu e pasahero por haci un COVID test/un test medico promer cu e viaha. E avionnan por pone esaki como condicion paso si unpersona kende ta COVID positive ta den avion na yegada mester di un trato special separa y esnan cu a sinta rond di dje mester ser poni den cuarentena, cu
tur e gastonan y inconvennecianan cu esaki ta trece cu n’e pa pais Aruba y pa e turistanan cu bai den cuarentena. Nos pais ya caba no
tin suficiente medionan financiero. Pesey tanto e aerolinea como gobierno di Aruba mester yega na un acuerdo pa e test di COVID mester por wordo haci promer cu e pasahero subi avion.
Nos interes ta pa proteha nos trahadornan no solamente esnan cu ta traha den aeropuerto sino esnan cu ta traha pafor di aeropuerto den hotelnan, taxinan, busnan, restaurantnan, barnan etc. No ta costa nadapa disuti cu e aerolineanan cu tambe tin interes pa transporta
pasahero. Nan tambe kier gana placa y asina kizas por yega na un acuerdo pa garantisa salud di no solamente e pasaheronan sino tambe otronan envolvi. Lo tin un rondleiding y lo bolbe haci e pregunta pa wak ki contesta ta ricibi.
Nos por habri frontera pa garantisa trabou pa nos hendenan pero nos mester ta safe, paso si no nos lo haya nos mes cu otro casonan di COVID 19 dor di cual kizas lo mester bai “lock down” y esey lo ta desastroso pa nos economia,
nos trahadornan y tur esnan cu ta carga Aruba. Nos mester ta hopi
conciente di esaki y papia di dje paso na e momento aki dor cu nos no tin suficiente medionan financiero AZV ta
cortando den nos hendenan. Nos hendenan humilde tin cu duna un
eigenbijdrage ora nan bai den exterior pa loke ta trata nan
daggeldvergoeding y nan acompanjantenan no ta haya di daggeld y ora
nan viaha cu nan ser keri pa companje nan mester paga un eigenbijdrage na ticket di 300,- florin. Ta corta tambe den pashentnan cu ta tuma dialyse. Pa e motibonan aki nos no por permiti nos mes cu tin mas gastonan di salubridad ora cu habri nos fronteranan. Wyatt-Ras tin confiansa den e profesionalnan di crisisteam pero e ta haya cu gobierno mester
delibera over di e test pa asina por garantisa cu na momento nos
habri e frontera esaki ta na un forma responsabel.


text:
Nacional mester a bataya FC Vesta, e campeon di Corsow, pa mas cu 120 minuut p’asina titula campeon di e torneo interinsular, ABC Cup 2019, e titulo di e ‘miho club di futbol riba nos islanan ABC’.
Den un partido fisico pero tambe c’un toke di strategia di ahedres, Nacional a hunga Vesta igual na igual, apesar cu Vesta tabata mustra como faborito grandi riba papel prome cu e wega.
Vesta a bin di a gana nan dos prome weganan previo na un manera convincente pa yega na e final aki. Nan a gana e sub-campeon di Boneiro, Vespo, cu score di 3-0, y den semi final a gana e campeon di Boneiro, e oncena hopi duro di Real Rincon cu e minimo anotacion, sin permiti gol den contra.
Nacional a drenta semi-final como e miho cuarto lugar despues di e prome rond di ABC Cup, debi na un miho “doel saldo”. Despues a topa RCA, cu a bin di un victoria contundente di 4-1 riba Scherpenheuvel di Corsow den prome rond. Den e semi-final aki Nacional a gana RCA pa medio di penalti, p’asina yega e final aki.
Un partido cu Nacional a sorprende Vesta tempran caba cu un wega ofensivo culminando cu un “fastbreak” na minuut 4, unda cu for di un pase largo y precies di Ricky Hodge, cu a pasa riba cabes di Devis Oliveros, cu eigenlijk tabata den posicion adelanta su mes, pero, cu bon pensamento a para keto y no a envolvi su mes den e hugada, lagando e bala bons, unda Joshua Aguirre, coriendo y batayando, a gana e bala un fraccion di seconde prome cu e defensor di Vesta, p’asina saca e tiro y baña e portero Jairzinho Pieter p’e 1-0 pa Nacional.
Ni cuater minuut despues, a toka turno na Devis Oliveros, for di un pase hopi largo, di Ricky Hodge atrobe, hayando Devis habri cu un defensor so riba dje, pa hala na su man robes, drenta area penal y saca un tiro cu su pia robes, cu a pasa net na banda robes di Pieter, dal den tubo bai aden p’e 2-0, sorprendente resultado parcial pa Nacional.
Vesta a hasi nan cambionan strategico pa purba cambia e rumbo di wega y di momento a cuminsa lanta cabes, pero, asina mes halftime a bai aden cu Nacional den solido bentaha di 2-0.
Den di dos tempo Vesta a sigui cu nan iniciativa ofensivo y a cuminsa domina e partido, Nacional cu e bentaha a retrocede un poko den defensa tambe. Vesta finalmente a anota e gol di corta bentaha na minuut 54 pa medio di Mirco Colina, unda el a haya e bala for di un rebote despues di un salbacion di portero Jose Cruz cu pia net na rand di area penal, Colina a lastra e bala pasa tur hende y a bai den net p’e 1-2.
Vesta, cu mas dominio awor y tambe e ‘momentum’ di wega na nan fabor a sigui tira dilanti y press Nacional den defensa. Asina, inevitablemente, nan logra empata e wega na minuut 69, otro gol mas di Mirco Colina. Un bunita gol for di un angulo dificil na banda drechi den area penal, Colina ta saka un tiro bunita pa pone e bala na halto den net p’e 2-2.
Apesar cu Nacional a lanta cabes atrobe y a haya mas yegada, parando e momentum di Vesta, e partido a termina 2-2 den tempo regular, forsando asina pa bai hunga “alargue” di 30 minuut (15 minuut cada banda) pa dicidi e campeon di ABC Cup 2019, si no, mester a lansa tironan di penalti.
Den e “proroga” e ekiponan a bataya igual igual na mayoria di tempo, pero e prome 15 minuut a caba cu e wega ainda empata na dos.
Den e di dos tanda na minuut 110 di wega, Devis Oliveros di Nacional a lansa den atake, penetra den area penal, hala e defensornan, pa despues hasi un pase p’atras pa Ricky Hodge, cu na su turno a mira Fercand Sophia liber na banda robes y ta hasi un pase cu inicialmente ta dal den pia di un defensor di Vesta, pero, toch ta alcansa Sophia cu no ta basila y ta fusila e portero Pieter pa Nacional bai ariba 3-2, un momento di euforia p’e fanaticonan di e Dragon nan.
Cu menos di 10 minuut faltando di wega, Vesta a purba empata e wega atrobe, pero Nacional a logra wanta e resultado te na pitaso final di referee Cassius Coffi.
Nacional ta campeon! Nacional a representa e pueblo di Nort y Aruba dignamente, y ta consagra nan mes como e miho club di e islanan ABC. Pabien Nacional, e Dragon nan a demonstra cu Aruba por gana e grandinan di Corsow.
Ta hopi hungado di Nacional a brilla den e partido aki y e torneo ABC en general, pero mencion special ta bai pa Joshua Aguirre cu a desempeña na un manera excepcional den semi-final y tambe e final awenochi. Devis Oliveros mane semper, cu dominio di bala y su golnan, apesar di “double teaming”, Ricky Hodge cu su tres asistencianan awenochi, Leonardo Colmenares den defensa y Claudio Cavalcante cu su liderazgo y su wega den medio campo. Pabien na tur di Nacional y nan director tecnico Dreyer Bracho, pa su planteo strategico pa logra e gran hazaña aki. Aruba ta duna danki na bosonan.
https://www.facebook.com/media/set/?set=a.2661673057184964&type=3


text:
Frakshon di MAN: Ganashi for di Petroli mester bai pa pueblo
Frakshon di MAN: Ganashi for di Petroli mester bai pa pueblo
Ayera den tratamentu di lei di petroli kaminda a regulá e parti di eksplorashon, Frakshon di MAN a proponé un amienda di kual gobièrnu a bai di akuerdo ku ne. E lei ta papia ku ganashi hasi dor di e Kompania di Gas i Petroli mester bai den un fondo pa desaroyo sosial ekonómiko duradero. E kambio ta enserá ku Frakshon di MAN kièr a duna kontenido na esaki den e lei. Loke frakshon di MAN a proponé ta pa inkorporá den e lei kua ta e áreanan di desaroyo sosial ekonómiko duradero. Nos a pone e parti di salubridat i medio ambiente i kambio di klima, desaroyo sosial i kombatimentu di pobresa i bienestar, enseñansa siensia kultura i deporte, agrikultura krio di bestia i peska, desaroyo ekonómiko duradero, energia alternativo i invershon den e aparato públiko .
Ku esaki frakshon di MAN a desifrá i pone den lei kua ta e áreanan den kual tin ku garantisá invershon for di e entradanan di ékstrashon di petroli i gas na interes di e komunidat di Kòrsou.


text:
50-2019 – KvK kier recorda comunidad comercial y pueblo en general: Tin te cu dia 25 di november pa duna comentario encuanto e ROPv cerca KvK
Oranjestad – Camara di Comercio y Industria (KvK) kier informa comunidad comercial y pueblo cu por duna comentario riba e concepto “Plan Preparatorio di Desaroyo Espacial cu regulacion 2019”, pues e Ruimtelijk Ontwikkelingsplan met voorschriften (cROPv) 2019 via e-mail cerca KvK te cu dia 25 di november. E ta importante pa henter e comunidad ta na altura di e plan aki y kico e ta encera. Gobierno kier finalisa e ROPv e aña aki y e ta bay ta un plan cu su efectividad pa e siguiente decada.
Kico ta ROPv y dicon e ta importante
E ROPv ta percura pa e desaroyo di e areanan y e funcionalidad di e areanan di pais Aruba. Un ROPv ta carga e reglanan cu ta describi na kico areanan ta wordo destina, kico por wordo construi y e uso di e terenonan di Aruba. E regulacion di e ROPv ta e reglanan huridico na cua tur hende tin cu mantene nan mes. No ta solamente pa gobierno, pero tambe tur individuo y entidad existente. Esaki ta conta tanto pa propietarionan di terenonan eigendom como esnan cu tin tereno erfpacht. Un ROPv ta wordo formalisa pa asina defini e decisionnan y e forma di ehecuta esakinan pa por ta conforme na e ROP.
Con bo por tuma nota di e ROPv
E documentonan cu tin di haber cu e cROPv ta disponibel riba e website di Direccion di Infrastructura y Planificacion (DIP) via www.dip.aw. Aki por download y asina tuma nota di e cROPv 2019 cu su splicacion, mapa di e plan y anexonan.
Tur e informacion ta disponibel tambe desde 1 october te cu 1 december 2019 na oficina di DIP, den sala di lesamento di tur MFA y tambe tur filial di Biblioteca Nacional Aruba. Si a caso bo persona tin pregunta encuanto e contenido di e cROPv 2019 of su procedura, tuma contacto cu DIP na 527-7100, 527-7182, 527-7154, 527-7181.
Bo opinion ta importante y tambe ta conta!
KvK ta urgi comunidad pa informa riba e cROPv 2019 y duna bo opinion. Gobierno kier ricibi mas hopi comentario cu ta posibel pa asina formalisa un ROPv cu ta conforme cu deseo di comunidad en general. KvK ta urgi pa tur comerciante trece nan puntonan dilanti serca KvK pa asina por formula un documento cu ta hiba tambe e opinion di e comerciante. Pa entrega bo opinion, vision of sugerencia riba e cROPv mester corda cu e mester tin bon argumento. Tur hende por entrega esaki via e-mail na businessinfo@arubachamber.com y nos lo inclui e punto na loke KvK tin caba pa trece dilanti. Nos ta pidi pa haci esaki no mas tarda cu dia 25 di november 2019 y asina nos por completa e zienswijzen di KvK na tempo.
Aruba, 20 november 2019
Camara di Comercio y Industria (KvK)Scroll To Top


text:
WILLEMSTAD – Gerente general di Sambil Kòrsou, Jonathan Cohen, ta sorpendé pa e tiki interés di parti di komersiantenan lokal pa establesé den e sentro komersial gigante aki, ku lo habri su portanan dia 28 di mart di otro aña. Di tur e negoshinan ku ta bai habri den Sambil Kòrsou ta apenas 10% ta den man di komersiantenan lokal.
Un reportahe di José Manuel Dias
Grupo Sambil ta un negoshi di famia Cohen ku a kuminsá 55 aña pasá komo un empresa di konstrukshon. Constructora Sambil a konstruí mas di shen edifisio den Caracas i vários otro parti di Venezuela. Mas despues e grupo a kuminsá konstruí hotèlnan ku nan mes ta operá. Tabata 15 aña pasá ku e grupo a disidí di kuminsá konstruí sentronan komersial pa maneho propio.
Duda
Pa esnan ku tin duda den Sambil Kòrsou, Cohen a bisa ku Sambil ta karekterkisá ku su mes pa ehekushon di proyektonan realisabel. “Te ku aworaki no ta eksistí ningun proyekto ku Sambil a kuminsá i ku no a terminá esaki. E 150 mil habitantenan kombiná ku e mas o ménos un mion di turista ku Kòrsou ta risibí anualmente, ta proporshoná sufisiente merkado pa Sambil ”. Segun kalkulo ku lo tin un promedio di kuater mil persona pa dia ta sirkulá den Sambil Kòrsou.
Outor José Manuel Dias


text:
HILVERSUM – Den komunidat antiano na Hulanda mas i mas hóben ta hasi trabou di boluntario òf di direktiva. Último añanan tambe studiante i profeshonal hóben antiano a lanta mas organisashon, mientras ku e fundashonnan i asosiashonnan establesé ta pasando den mal tempu.
Aña 2014 pa organisashonnan antiano tabata un aña pa resolvé problema. E organisashonnan di hóben a disidí pa bai koperá hopi. Nan no ke warda e generashonnan mas bieu, ku segun nan ta tuma muchu tempu pa tuma desishon. Vereniging Antilliaans Netwerk (VAN) ta e úniko asosiashon ku a djòin e hóbennan den firmamentu di un deklarashon di intenshon den hèrfst di aña 2014.
Peliger
Kaminda e eksperiensha ku e hóbennan antiano ta haña durante nan trabou di boluntario ta kontribuí hopi na nan desaroyo personal, ta resultá ku eksistensha di e organisashonnan nobo aki ta na peliger tambe pa motibu di esaki. “Planeá, organisá i hasi trabou di nètwèrk. Bo ta siña asina tantu kos ora bo ta den un organisashon ku na un dado momentu bo ta haña inspirashon pa ehekutá bo propio plannan”, asina Marc Castillo (26) di e klup popular di studiante ByGonga na Rotterdam ta remarká. “Nos tur ta emprendedó. Esei ta e motibu ku e enkuentronan no ta masha frekuente e dianan aki.”
Na Kiva Curaçao, e representante di studiante i profeshonal hóben di Kòrsou, nan ta mira meskos sosodé. “Kasi tur nos èks miembronan di direktiva na un dado momentu a muda pa Kòrsou i ei a kuminsá ku inisiativanan ekstraordinario manera por ehèmpel Startup Curaçao i Skèmpi”, bosero di Kiva Hassnah Elhage (27) ta bisa. Nos no tin niun problema pa haña miembro di direktiva i boluntario nobo. Espesialmente nos studiantenan no por warda pa nan kuminsá haña eksperiensha nobo. Esaki ta kousa ku algun proyekto ta kore retraso, pasobra henter ora bo mester familiarisá hende nobo.”
Mas mòndu
“Bo ta ripará ku nos hóbennan na Hulanda ta bira mas i mas mòndu. Nan sa bon kon usa social media i ta usa método kreativo pa alkansá nan hendenan. Bo por bisa ku e organisashonnan di hóben ta mas eksitoso den mobilisashon di nan grupo di sosten”, Elhage ta bisa. “Pero esaki no ke men ku nos por sin e generashonnan mas bieu, nan tin hopi eksperiensha ku komunidat antiano i polítikonan. Nos por siña hopi di nan.
Lucha
Hopi di e organisashonnan antiano ta lucha ku nan propio plannan òf ta stòp di eksistí. Despues di 25 aña Vriendengenootschap Nederlandse Antillen en Aruba (VNAA) su último oranan a bai aden. Movimento Antiano i Arubano pa Partisipashon (MAAPP) tambe ta stòp di eksistí.Tin un investigashon ta kore kontra e èks presidente di e organisashon aki pa motibu di plaka di supsidio ku a disparsé.
Overlegorgaan Caribische Nederlanders (OCaN), e organisashon antiano ku mas tantu influensha na Hulanda, for di yanüari 2015 mester bai traha ku hopi ménos plaka, pasobra reino no ta duna mas supsidio. “Nos ta reorganisando. Esei ke men ku nos mester wak si nos ta kapas di generá finansa nos mes. Pero nos ta sigui komo organisashon di boluntario profeshonal,” presidente di OCaN Glenn Helberg (59) ta bisa.
E fundashon nobo grandi di 2014 ta fundashon CN, manehá pa hóbennan mes. “Ainda nos ta den e fase di komienso”, Jai’rus Barry (26) ta konta ma e no ke reda muchu. “Nos ta realisando poko plan masha bunita. Por ehèmpel na 2015 nos ta bai ofresé hóbennan ku bin studia na Hulanda e oportunidat pa hasi trabou di boluntario na Oropa.”
Outor John Samson


text:
daniel jacobs
-
Barranquilla2018
Daniel ta conta di e Weganan di Barranquilla
E hoben Daniel Jacobs ta conta nos mas riba su experiencia aki na Weganan Centroamericano y del Caribe Barranquilla 2018.Read More »
-
Barranquilla2018
Natacion a sigi diamars mainta
Natacion a continua diamars mainta cu nos atleta nan Mikel, Daniel, Patrick y Jordy a mira accion. Mikel cu Daniel…Read More »
-
Barranquilla2018
Cuatro atleta a mira accion
Competencia di natacion a continua awe mainta den e Compleho Acuatico Eduardo Movilla. Cuatro atleta a mira accion awe, Daniel…Read More »
-
Barranquilla2018
Competencianan a start na Barranquilla
Awe nos atletanan di natacion, Daniel Jacobs, Mikel Schreuders y Anahi Schreuders a mira accion den nan categoria. Daniel Jacobs…Read More »


text:
Djasabra den oranan trempan di anochi un ‘speedboat’ ku ta karga e nomber ‘Hustler’ a boltu i kuminsa sink.
Polis, Wardakosta, Douane i otro botonan ku tabata den serkania a yega mesora pa bai yuda.
Segun testigunan e ‘speedboat’ tabata moviendo ku velosidat basta haltu i den un maniobra nan lo mester a mira kon e ta saka e tripulantenan benta den laman pa despues bira bai boltu.
Mesora a pidi presensia di 2 ambulans riba waf pa ta pendiente pa e heridonan.
Informashon ku nos ta dispone di dje ta indika ku nan a trese 3 persona tera i mesora personal di ambulans a kuminsa traha ku nan.
1 di e herido nan ta grave i mesora a transporte pa hospital.
Outoridatnan ta investigando e aksidente riba laman di e speedboat Hustler di Korsou.
UPDATE POLIS.
Djasabra den oranan di atardi a drenta notifikashon di un aksidente riba laman durante di “boat party” meimei di klein Bonaire i haf.
Ta trata di un boto ku 3 pasahero ku a boltu, i tur 3 viktima mester a keda transportá pa hospital pa trato mediko.
I un “seadoo” ku a boltu kaminda 1 viktima a keda transportá pa hospital pa trato mediko.
FUENTE: AIMED AYUBI.
NOTISIA KU BO POR KONFIA.


text:
WILLEMSTAD- 14 di sèptèmber 2021 – Den un ambiente ameno na Área di Rekreashon Marie Pampoen, Ofisina di Turismo di Kòrsou (CTB) a lansa su kampaña di konsientisashon titulá ‘Kòrsou ta dushi i limpi’. Nos por alkansá un pais limpi basta nos tur duna di nos parti. Limpiesa di Kòrsou ta nos tur su responsabilidat. P’esei lema di e kampaña ta: ‘Huntu nos ta tene Kòrsou limpi!’
Durante di e evento Minister di Desaroyo Ekonómiko, sra. Ruthmilda Larmonie – Cecilia a para ketu na e importansia di un Kòrsou limpi tantu pa nos mes komo habitante pero tambe pa e turistanan ku ta skohe pa bishitá Kòrsou. Sr. Hugo Clarinda, direktor athunto di CTB a duna informashon referente e trayekto di limpiesa ku tambe ta forma parti di e totalidat di ‘Kòrsou ta dushi i limpi’. E trayekto di limpiesa ta inkluí limpiesa di diferente área públiko, rotònde, plenchi i áreanan turístiko. Ehekushon di e trabounan di limpiesa ta tuma lugá den estrecho koperashon ku Selikor, GMN/LVV i DOW.
E promé fase di e kampaña di konsientisashon ‘Kòrsou ta dushi i limpi’ ta inkluí un video clip, spòtnan ku mensahe inspirativo, jingle i avisonan ku tep pa stimulá pa tene limpi. E jingle a keda komponé pa Xavier Navarro i e kantantenan ta Amos Balentin i Dibo Doran. E video clip i e spòtnan a keda dirigí pa Ryan ‘QD’ Navarro. E parti di bos tabata na enkargo di Jefterick Luciano. E promé 3 spòtnan inspirativo ta inkluí Clarita Pieter – Hagenaar di Uniek Curaçao, Frengely ‘Frengo’ Hooi di Selikor i Remyson Caldera di GreenKidz. Durante e lunanan benidero lo sigui produsí mas spòt i tambe videonan informativo ku e meta pa motivá nos pueblo pa tene nos pais limpi.
Pa mas informashon referente e kampaña bishitá e página di Kòrsou ta dushi riba Facebook i Instagram. Ban pa un Kòrsou, dushi i limpi. Huntu nos por!


text:
DEN HAAG/AMSTERDAM – Es ku ke masha fásil por partisipá na Wega di Number di Kòrsou.”Loteria di Kòrsou’ den siudatnan grandi ta un sekreto públiko.
Un hòmber surnameño riba merkado di Amsterdam Zuidoost sa mésora di kiko ta trata i unda por haña e bendedó di number. “Ora e t’ei tin bia tin asina un kareda di hende ku ke kumpra number serka dje. Pero awe mi no a mir’é ainda.” Den un tienda antiano na Rotterdam un trahadó ta kore warda un bòn yen di number di kuater sifra ora puntr’é pa Wega di Number.
Na Den Haag ta logra mas mihó pa haña number kumpra. Ei tin hopi mas tienda i restorant antiano. Riba e tonbank di e promé restorant kurasoleño chines ku nos drenta, tin un edishon bieu di Èxtra i den un kashi di keinta kos tin lumpia i pastechi.
Un mucha hòmber di mas o ménos 12 aña di edat ta sali for di bou di e tonbank di palu. Na un papiamentu sin aksento e ta splika kon Wega di Number ta bai: e preis di mas abou ta 50 sèn pa dos òf tres sifra, un euro pa kuater sifra.” Sorteo ta tur dia na Telecuraçao, nueb’or ora lokal. “Wak, tur e numbernan aki no ta pèrmití” E ta mustra riba e aviso riba e buki di number ku ta kasi bashí kaba.
Riba e lòt klaramente tin imprimí ‘Wega di Number Kòrsou. Legal? E ta kue su telefon i drenta bou di tonbank atrobe. “Si bo gana, pasa mañan bo ta haña bo sèn.” Di tur manera no tin nodi di paga belasting riba e plaka ku a kumpra number kuné.
Outoridat di wega di suerte
E outoridat di wega di suerte na Hulanda ta bisa ku nan ta na altura ku na Hulanda por ta tin lòt di un loteria kurasoleño. “Un sorteo tur dia na Hulanda no ta pèrmití. Bo por tene maksimalmente 16 sorteo pa aña”, segun e bosero. Ta pesei ta imposibel ku e loteria aki manera ta hung’é awor lo tin pèrmit na Hulanda.
Na Kòrsou nan no sa di nada. Un kolaboradó di fundashon Wega di Number Kòrsou, responsabel pa e sorteo diario na Kòrsou, ta bisa ku ‘e no konosé’ bendedó di number òf lugá di bende number na Hulanda. “Ta ilegal. Nan ta usa nos sorteo, esei so.”
Sinku tipo di number
Un otro restorant na Den Haag tambe tin number riba su menú. Tras di bar tin buki di number usá. Un kliente ta haña loke el a pidi i e ta bisa ku e ke paga “tur kos huntu” ku su pas di banko, miéntras ku e ta mustra riba un bòn ku number.
“B’a kere ku ta na Kòrsou so por haña number?”E señora ta kuminsá hari. “Aki bo por skohe entre sinku tipo di loteria. Un di Kòrsou, un di Boneiru, un di Aruba i dos di Sint Maarten. Esun di mas konosí ta esun di Kòrsou: Wega di Number di Kòrsou.”
“Mi ta skibi e website pa bo kaminda mañan bo por mira si bo a gana.” Un hòmber ta kana drenta e restorant ku un blachi yen di number. “Ayera tabata malu. Mi no a gana nada”, e ta bisa.
Si na ta paga? “Kompolaga. Ma bo mester warda e bòn bon si. Bo por gana 3.000 euro”e ta bisa kariñosamente.
Outor John Samson


text:
Oranjestad-Miembronan di MEP ta drumi, soña y lanta cu fantasianan di corupcion y abuso di placa di pueblo. Nan a keda asina traumatisa door di tur e corupcion y violacion di ley di comptabilidad cometi durante di e gobernacion di MEP, cu nan deseo di mas grandi ta pa gara AVP den cosnan similar. E raport di WODC a documenta e tantisimo casonan di corupcion y abuso di poder bou gobierno di MEP y cu a envolve e ministernan directamente. Nan no por bisa cu e no ta berdad!
SOÑO DI MEP vs REALIDAD
E soño di MEP pa cara AVP den casonan di corupcion of maluso di fondonan publico ta asina fuerte cu den tur proyecto nan ta wak corupcion of mal uso di fondonan. Recientemente e lider di MEP mes a haci un calculacion di e costo di e “Green Corridor”, e caminda nobo entre Playa y San Nicolas. E lider di MEP a yega na e conclusion cu e costo no ta 292 miyon pa contruccion y mantencion pa 18 aña manera Parlamento a aproba, pero cu e suma ta hopi mas. Ela calcula cu 440 miyon ta disparce den saco di politiconan y hendenan liga na AVP. Riba peticion di un miembro di Parlamento di AVP, Banco Central a manda Parlamento un carta den cual e ta splica y corrigi e acusacion di e lider di MEP completamente. Banco Central ta bisa bon cla cu e suma di e construccion y mantencion ta manera Parlamento a aproba. E acusacion y gañamento di e liderdi MEP atrobe a wordo para. Pero e no ta siña di tur e biahanan cu a gar’e ta gaña.
CFT
Awor e lider di MEP a coi un frase di un raport di CFT pa bisa cu di tur e placa cu gobierno a inverti ta un procent so a bay den infrastructura. E remarke aki di e lider di MEP y di CFT, ta confirma cu nan no ta di acuerdo cu hopi di e placa cu gobierno a inverti den forsa di compra di pueblo, tabata inversionnan necesario pa stimula economia y mehora e calidad di bida di pueblo, compara cu na unda MEP a lagu’e na fin di 2009. Pa mehora forsa di compra mey mey di e crisis cu MEP a laga nos pais aden y pa stimula economia, AVP den gobierno y Parlamento, a scohe pa baha BBO. Ora esaki no a duna e resultado desea, a dicidi di yuda e Pueblo directamente. A baha prijs di awa y coriente, a duna trahadornan di gobierno e indexering cu nan no a haya pa 7 aña y a drecha e posicion di miles di trahado; a duna trahadornan den sector priva ayudo directo den na salario den forma di e “reparatietoeslag”. Tambe a duna pensionadonan, viuda y huerfanonan esaki. A hisa e onderstand y mehora e entrada di mamanan soltera y nan jiunan. A duna tur mucha di scol e “schoolgeld toelage”. Awor a caba di baha e prima cu tur trahado ta paga pa seguro medico. Tur esaki cu ta yega un suma di mas cu 500 miyon pa aña, tambe ta parti di e inversion den nos hendenan. Esaki tambe MEP ta contra! Esaki ta loke MEP a y ta yama malgastamento di placa. E realidad ta cu door di inverti directamente den forsa di compra di majoria di Pueblo, nan por a tene cabez riba awa durante di e crisis cu MEP a laga nos pais aden. E realidad ta cu ta door di e extra placa aki cu pueblo a haya pa usa diariamente, negoshinan tambe a haya benta y a keda riba pia. Economia a sigui draai. Segun Banco Central esaki (= consumo) ta e didos factor mas importante den crecemento economico. Anto MEP ta acusa cu e placa aki a disparce. E pregunta di MEP na unda e placa a bay tin un contesta: e placa a bay pa Pueblo. Y MEP tabata contra!


text:
ORANJESTAD — Mientras cu ta keda negocia cu autoridadnan Venezolano ariba pagonan atrasa, Tiara Air kier yega na un situacion nobo den cual su existensia no tin cu depende mas ariba si e suma aki di 23 miyon dollar ta yega na corto plazo of no.
Esaki Alejandro Muyale ta splica Red Caribense den un entrevista extenso.
Ariën Rasmijn den combersacion cu Alejandro Muyale
E compania di aviacion, cu awor ta den un periodo di surseance y bou maneho di un abogado local, kier logra esaki dor di bula mas pa otro destinacionnan y haya inversionistanan nobo. Si acaso e placa nunca yega for di Venezuela, Tiara Air lo mester bira un compania mas chikito, cu menos vuelo, segun Muyale.
Autor: Ariën Rasmijn


text:
DEN HAAG – Hulanda ta fia e islanan sentenáres di miónes pa e krísis di corona, i ta eksihí hopi di e islanan. Nuebe pregunta tokante e akuerdo ku kisas ta bai fòrsa Aruba, Kòrsou i Sint Maarten seis aña largu di hasi reformashon grandi.
E islanan ta haña sentenáres di miónes di fiansa. Kiko Den Haag ke haña bèk pa esaki?
Ku e pandemia di corona e ekonomia na e isla a haña sla masha duru. Trabou i kosto di bida ainda ta kore riesgo na Aruba, Kòrsou i Sint Maarten. Nan gobièrnunan no a konservá reserva pa wanta e slanan. Hulanda ta fia nan sèn sin pidi interes, pero en bes di esaki ta pidi reforma grandi. Por ehèmpel e edat di penshun mester subi lihé, e ekonomia mester bira ménos dependiente di turismo i e direktornan di nv di gobièrnu mester gana ménos sèn.
Pakiko tin tantu krítika anto riba polítika di Den Haag?
Polítika na e islanan ta haña masha dia kaba ku mester bini reformashon. Hopi hende ta frustrá ku Hulanda ‘ta malusá un krísis enorme pa fòrsa eksigensia polítiko’. Nan mester a guli òf keda sin nada nan lidernan di gobièrnu ta haña. Un ehèmpel: Hulanda mes despues di a ‘pòlder’ nuebe aña tin un akuerdo di penshun, kaminda awor ta fòrsa e islanan pa sin deliberashon subi e edat di penshun.
Ademas ta bini supervishon hulandes na e islanan riba tu e ‘sèn di pagadó di belasting hulandes’. Tin e miedu ku gobièrnu hulandes i su ámtenarnan den práktika ta esnan ku ta bai bisa eksaktamente kon tur kos mester sosodé. Anto seis aña largu.
Ta parlamento ta manda na e islanan ainda òf den práktika nan a duna e miembronan di Kamer e poder?
Esei ta un pregunta importante i di prinsipio pa e islanan. Pasobra hopi miembro di Kamer por haña ku nan mes ta representante di pueblo pa henter Reino, pero mayoria di e hendenan na e islanan no tin derechi di vota ora ta trata di elekshon di Tweede Kamenr.
Den Haag por disidí djis numa ku Aruba, Kòrsou i Sint Maarten mester bai ekonomisá asina pisá, reformá i kon eksaktamente nan mester saka e tur sèn fiá?
Sigur sigur Hulanda no por djis disidí esaki. Via e Statüt di Reino sí por hasi tur sorto di palabrashon ku ta bai den un lei di konsenso di reino. Mester logra entendimentu sí na e nivel di mas haltu: pasobra pa un palabrashon ku ta bai asina leu tur e parlamentonan mester aseptá e lei.
Kada pais den Reino tin su propio konstitushon. Mas haltu ku esaki tin e Statüt kaminda Hulanda i e islanan na 2010 a palabrá di nobo kon nan lo anda ku otro i ken awor ta responsabel pa kiko.
Algun ehèmpel: ku Aruba, Kòrsou i Sint Maarten tin outonomia i ku kada un di e islanan ei tin nan propio parlamento i gobièrnu, ku Boneiru sí ta un munisipio di Hulanda, ku nos tin nashonalidat hulandes i ku Den Haag no por kita esei di nos, i ki ora i kon por rekurí na Defensa na e islanan.
Kuminsamentu di sèptèmber Konseho di Minister a aseptá Coho (Órgano Karibense pa Reformashon i Desaroyo) kaba. Tantu e gobièrnunan di Aruba, Kòrsou i Sint Maarten i di Hulanda ta di akuerdo. Ke men tòg nan ta kla anto?
Falta hopi pa nos ta kla. For di e brote di corona e islanan mester di sèn urgentemente. No por warda mas ku un aña te ora tur kos ta reglá bon, ku lei, segun Statüt, pasobra hende i kompania tin nesesidat di sèn urgentemente. Lo dura lunanan ainda promé ku a introdusí un lei di konsenso di reino. Esaki mester sosodé via parlamento.
E islanan por bari e kondishonnan di Den Haag for di mesa ainda?
Sigurno. Pasobra te aworakí a hasi palabrashon polítiko so. E plan no ta reglá den lei ainda. I esei ta henter e punto pa Den Haag. Awor e islanan por bisa ku tòg nan no ta gusta e kondishonnan mas, miéntras nan a haña sentenar di miónes di plaka i ainda no a hasi e reformashonnan ku nan a primintí.
Kiko ta bai sosodé e lunanan binidero?
Konseho di Estado na Den Haag a wak e proposishon di lei i a duna un konseho. E veredikto tabata asina krítiko ku gobièrnu di Hulanda mester a hasi korekshon. I entretantu esaki a sosodé. Asina e Konseho di Estado wak esaki un bia mas, ta manda henter e pakete pa Tweede Kamer pa vota. Ki dia eksaktamente e debate di Coho lo tuma lugá ainda no por bisa. E meta ta sí pa regla esaki e aña aki mes.
Espesialmente Kòrsou i Sint Maarten ta spera ku ainda por adaptá e proposishon di lei. E parlamentarionan hulandes kisas por yuda nan ku esaki?
Den práktika ta solamente Tweede Kamer por hasi kambionan grandi. Esei ta sosodé via amienda separá ku e miembronan di Kamer por proponé pa vota pa nan durante un debate. Ora Kamer a aseptá e proposishon di lei i e eventual amiendanan, ta e parlamentonan na e islanan ta na turno. Bon mirá nan por solamente aseptá òf rechasá henter e pakete.
Ke men Kòrsou, Aruba i Sint Maarten promé mester sa di konvensé un mayoria di miembro di Kamer, promé ku e debate. E kantidat di miembro di Kamer ku ta pro kondishonnan ménos severo, aktualmente no ta sufisiente pa adaptá e proposishon di lei.
Kua partidonan na Den Haag tin krítika riba Coho?
Solamente D66 (ku 24 asiento), Partij van de Arbeid (9), ChristenUnie (5), Denk (3) i Bij1 ( 1 asiento) tabatin krítika riba e Coho aktual. Esei ta 42 di e 76 asiento ku ta nesesario pa un mayoria. Ke men mester lobby hopi na Den Haag pa e parlamentarionan krítiko i e representantenan di gobièrnunan di e islanan.
Kiko ta sosodé si aworó parlamento di Kòrsou bisa ‘nò’?
E isla ku manda e proposishon di lei pa hèmber di shushi, mésora no ta haña ayudo finansiero mas i mester paga tur kos bèk mésora, promé minister Pisas di Kòrsou a atvertí. I esaki – manera e kos ta pinta aktualmente – ta mustra manera un reseta pa mas desempleo i pobresa.
E tempu binidero na e islanan lo trata espesialmente di strategia. Si un kompromiso ku Tweede Kamer no logra, tin miembro di Staten ku tòg ta haña ku mester bisa ‘nò’. Nan ta pensa pa di e manera ei aun fòrsa un akuerdo nobo, pasobra e polítikonan na Den Haag no ke pa míles di hende mas kai den pobresa.
Ke men por sosodé aworó ku un mayoria den parlamento na e islanan bisa ‘nò’. Konseho di minister di Reino p’esei a disidí ku si por ehèmpel Sint Maarten hala kita, e akuerdo ku Aruba òf Kòrsou no ta na peliger.